
	讗讘诇 诇驻谞讬讜 诪爪讜讛 诇讘专讱. 讻讬 讛讗讬 讙讜讜谞讗 讗诪专讬' 讙讘讬 诪讙讬诇讛 驻' 讛拽讜专讗 讗转 讛诪讙讬诇讛 注讜诪讚 (诪讙讬诇讛 讚祝 讻讗:) 讜讻谉 转谞谉 驻专拽 讘讗 住讬诪谉 (谞讚讛 谞讗:) 讜讬砖 砖讟注讜谉 讘专讻讛 诇驻谞讬讜 讜讗讬谉 讟注讜谉 讘专讻讛 诇讗讞专讬讜 讜诪驻专砖 讘讙诪' 诇讗转讜讬讬 专讬讞谞讬 讛讜讛 诪爪讬 诇诪讬诪专 诇讗转讜讬讬 讛诇诇 讜诪讙讬诇讛 讘诪拽讜诐 砖谞讛讙讜 砖诇讗 诇讘专讱 讗讞专讬讛谉 讗诇讗 专讬讞谞讬 驻住讬拽讗 诇讬讛 讜讻诪讜 讻谉 讛讜讛 诪爪讬 诇诪讬诪专 诪爪讜转 讟讜讘讗 讻讙讜谉 爪讬爪讬转 讜砖讜驻专 讜住讜讻讛 讜诇讜诇讘 诇诪讗讬 讚驻讬' 专''转 讚讗讬谉 诪讘专讻讬谉 诇砖诪讜专 讞讜拽讬讜 讗诇讗 讗转驻讬诇讬谉 诇讞讜讚讬讬讛讜 讜讚讜拽讗 讻砖诪住诇拽谉 诪砖讜诐 诇讬诇讛 讜讻诪讗谉 讚讗诪专 诇讬诇讛 诇讗讜 讝诪谉 转驻讬诇讬谉 讛讜讗: 注讜讘专 诇注砖讬讬转谉. 诪讟注诐 讝讛 爪专讬讱 诇讘专讱 讗诇讜诇讘 拽讜讚诐 砖讬讟诇谞讜 讚讗讬 诇讗讞专 砖谞讟诇讜 诪讚讗讙讘讛讬讛 谞驻拽 讘讬讛 讻讚讗诪专讬' 讘住讜祝 驻讬专拽讬谉 (讚祝 诪讘.) 讜诪讬讛讜 诇讗 诪住转讘专 讻诇诇 讚讛讬讗讱 讬讘专讱 注诇讬讜 讜讛讜讗 诪讜谞讞 讘讻诇讬 讛讗 讗诪专 讘讛拽讜诪抓 专讘讛 (诪谞讞讜转 诇讛: 讜砖诐) 转驻讬诇讬谉 诪讗讬诪转讬 诪讘专讱 注诇讬讛谉 诪砖注转 讛谞讞讛 注讚 砖注转 拽砖讬专讛 讜讻诇 砖注讛 砖讗讬谉 讛诪爪讜讛 诪讝讜诪谞转 讘讬讚讜 诇注砖讜转 诇讗 诪讬住转讘专 讻诇诇 诇讘专讱 注诇讬讜 讜砖诪讗 诪砖讬转讞讬诇 诇讬讟讜诇 诇讜诇讘 拽讜讚诐 砖讬讟讜诇 讛讗转专讜讙 诪讘专讱 讜讛讬讬谞讜 注讜讘专 诇注砖讬讬转谉 砖诪注讻讘讬诐 讝讛 讗转 讝讛 讗讬 谞诪讬 诇讗讞专 砖谞讜讟诇 砖谞讬讛诐 讗诇讗 砖讛讜驻讱 讗讞讚 诪讛谉 讻讚讗诪专讬谞谉 讘住讜祝 驻讬专拽讬谉 (讚祝 诪讘.) 讻砖讛驻讻讜 讚讗讬谉 讬讜爪讗 讘诪爪讜转 讗诇讗 讚专讱 讙讚讬诇转谉 讻讚讚专砖讬谞谉 驻专拽 诇讜诇讘 讜注专讘讛 (诇拽诪谉 诪讛:) 诪讚讻转讬讘 注爪讬 砖讟讬诐 注讜诪讚讬诐 讜讗驻讬' 谞拽讬讟 诇讛讜 讻讚专讱 讙讚讬诇转谉 讗驻砖专 砖讬转讻讜讬谉 砖诇讗 诇爪讗转 讘讜 注讚 讗讞专 讘专讻讛 讚讗注''讙 讚讗诪专讬' 讘住讜祝 专讗讜讛讜 讘''讚 (专''讛 讻讞:) 讚诪爪讜转 讗讬谞谉 爪专讬讻讬谉 讻讜讜谞讛 诪''诪 讘注诇 讻专讞讜 诇讗 谞驻讬拽 讜讛讗 讚诇讗 诪砖谞讬 讛讻讗 讘住讜祝 驻讬专拽讬谉 (讚祝 诪讘.) 讚诪讬讬专讬 讘讗讚诐 砖讗讬谞讜 讘拽讬 砖讛讜诇讱 讗爪诇 讘拽讬 诇诇诪讜讚 讗讬 谞诪讬 诪砖讜诐 讚诇讗 讙诪专讛 诪爪讜转讜 注讚 讗讞专 谞讬注谞讜注 讚诪讛讗讬 讟注诪讗 谞诪讬 诪讘专讻讬谉 讗谞讟讬诇转 讬讚讬诐 讗讞专 谞讟讬诇讛 讚诇讗 讙诪专 诪爪讜转讜 注讚 讗讞专 谞讬讙讜讘 讻讚讗诪专讬' 驻''拽 讚住讜讟讛 (讚祝 讚:) 讚讗住讜专 诇讗讻讜诇 讘诇讗 谞讬讙讜讘 讬讚讬诐 讜诪讬讛讜 诇讗 讚诪讬 讻讜诇讬 讛讗讬 讚谞讬注谞讜注 讗讬谞讜 讗诇讗 诪讻砖讬专讬 诪爪讜讛 讘注诇诪讗 讜诇讗 诪注讻讘 讻讚讗诪专讬' (. 驻''拽 讚住讜讟讛) 讘住讜祝 驻讬专拽讬谉. 诪讚讗讙讘讬讛 谞驻拽 讘讬讛 讜诪砖谞讬 讻砖讛驻讻讜 讜诇讗 诪砖谞讬 讘砖诇讗 谞讬注谞注 讜诪讬讛讜 讗诪转 讛讜讗 讚诇讘转专 讚谞驻拽 讘讬讛 诪讘专讱 讻讚诪讜讻讞 驻''拽 讚驻住讞讬诐 (讚祝 讝: 讜砖诐) 讚驻诇讬讙讬 讘注诇 讘讬注讜专 讞诪抓 讚诪专 住讘专 诇砖注讘专 诪砖诪注 讟驻讬 讜诪专 住讘专 诇讛讘讗 谞诪讬 诪砖诪注 讜驻专讬讱 诪讛注讜砖讛 诇讜诇讘 诇注爪诪讜 讚拽转谞讬 谞讟诇讜 诇爪讗转 讘讜 讗讜诪专 注诇 谞讟讬诇转 诇讜诇讘 讜拽砖讬讗 诇诪讗谉 讚诪讘专讱 诇讘注专 讜诪砖谞讬 砖讗谞讬 讛转诐 讚讘注讬讚谞讗 讚讗讙讘讛讬谞讛讜 谞驻拽 讘讬讛 讜驻专讬讱 讗讬 讛讻讬 诇爪讗转 讬爪讗 讘讜 诪讬讘注讬 诇讬' 讜诪砖谞讬 诪砖讜诐 讚拽讘注讬 诇诪讬转谞讬 住讬驻讗 诇讬砖讘 讘讛 转谞讗 专讬砖讗 诇爪讗转 讘讜 讜爪专讬讱 诇讜诪专 注诇 讻专讞讱 讛讜讗讬诇 讜讛诪爪讜讛 诇讗 谞讙诪专 注讚讬讬谉 诇讙诪专讬 讚讘注讬 谞讬注谞讜注 诪讘专讱 讜注讜讚 讻讚讗诪专讬' 讘住讜祝 驻讬专拽讬谉 (讚祝 诪讗:) 诪谞讛讙谉 砖诇 讗谞砖讬 讬专讜砖诇讬诐 讗讚诐 讬讜爪讗 诪转讜讱 讘讬转讜 讜诇讜诇讘讜 讘讬讚讜 谞讻谞住 诇讘讬转 讛讻谞住转 讜诇讜诇讘讜 讘讬讚讜 拽讜专讗 拽''砖 讜诇讜诇讘讜 讘讬讚讜 讗注''驻 砖讻诇 讗诇讜 讛讚讘专讬诐 讗讬谉 诪注讻讘讬谉 诪''诪 讛讜讗讬诇 讜讬砖 讘讚讘专 诪爪讜讛 诪谉 讛诪讜讘讞专 讞砖讬讘 讻注讜讘专 诇注砖讬讬转谉 讜讘讛讚讬讗 讗诪专 讘讬专讜砖诇诪讬 讚讘专讻讜转 驻专拽 讛专讜讗讛 讙讘讬 爪讬爪讬转 讛注讜砖讛 爪讬爪讬转 诇注爪诪讜 讗讜诪专 讘讗''讬 讗诪''讛 讗拽讘''讜 诇注砖讜转 爪讬爪讬转 谞转注讟祝 讘讛 讗讜诪专 讗拽讘''讜 诇讛转注讟祝 讘爪讬爪讬转 讜讛讬讬谞讜 讟注诪讗 诇驻讬 砖讛诪爪讜讛 诪讜砖讻转 讻诇 讝诪谉 砖讛讜讗 诪注讜讟祝 讜注讜诪讚 讜诪''诪 诇讗 诇讙诪专讬 讚诪讬 诇诇讜诇讘 讚讛转诐 诪讘专讱 注诇 谞讟讬诇转 诇讜诇讘 讜诪砖谞讟诇 注讘专讛 讻讘专 注讬拽专 诪爪讜讛 讜讛转诐 讘讬专讜' 驻诇讬讙讬 诪爪讜转 诪讗讬诪转讬 诪讘专讱 注诇讬讛谉 专讘讬 讬讜讞谞谉 讗诪专 注讜讘专 诇注砖讬讬转谉 专讘 讛讜谞讗 讗诪专 讘砖注转 注砖讬讬转谉: 讛诇讜拽讞 诇讜诇讘 诪讞讘讬专讜 讘砖讘讬注讬转. 驻讬专砖 讘拽讜谞讟专住 讚诪注诐 讛讗专抓 诪讜拽诪讬 诇讛 讘讙诪专讗 讜注诐 讛讗专抓 诇讙讘讬 讞讘专 诇讗 拽专讬 讞讘讬专讜 讜注诇 讞谞诐 讚讞拽 讚讗砖讻讞谉 讘讚讜讻转讬 讟讜讘讗 讚拽专讬 诇讬讛 讞讘讬专讜 讚转谞谉 讘驻' 讛谞讬讝拽讬谉 (讙讬讟讬谉 住讗. 讜砖诐) 诪砖讗诇转 讗砖讛 诇讞讘专转讛 讛讞砖讜讚讛 注诇 讛砖讘讬注讬转 讜讘驻专拽 讘讻诇 诪注专讘讬谉 (注讬专讜讘讬谉 诇讘. 讜砖诐) 讛讗讜诪专 诇讞讘讬专讜 爪讗 讜诇拽讟 诇讱 转讗谞讬诐 诪转讗谞转讬 讗讜讻诇 诪讛谉 注专讗讬 讜诪注砖专谉 讜讚讗讬 讜拽转谞讬 住讬驻讗 讘讚''讗 讘注诐 讛讗专抓 讜讘砖讘转 驻专拽 砖讜讗诇 (讚祝 拽谞.) 诇讗 讬讗诪专 讗讚诐 诇讞讘讬专讜 砖讻讜专 诇讬 驻讜注诇讬诐 讜诪讜拽讬 诇讛 讘讞讘讬专讜 谞讻专讬: 讜诇讬转讬讘 诇讬讛 讚诪讬 讛讗转专讜讙 讘讛讚讬讗. 诪''讟 讗讬谉 专砖讗讬 诇诇讜拽讞讜 讚讗讬 诪砖讜诐 讚讗住讜专 诇注砖讜转 住讞讜专讛 讘驻讬专讜转 砖讘讬注讬转 诇讗 讞砖讬讘 住讞讜专讛 讗诇讗 讻讬 讛讛讬讗 讚诪住讻转 砖讘讬注讬转 驻''讝 (诪''讙) 诇讗 讬讛讗 诇讜拽讞 讬专拽讜转 砖讚讛 讜诪讜讻专 讘砖讜拽 讗讘诇 讛讜讗 诇讜拽讟 讜讘谞讜 诪讜讻专 注诇 讬讚讜 诇拽讞 诇注爪诪讜 讜讛讜转讬专 诪讜转专 诇诪讻讜专 驻讬' 讛讬讬谞讜 诇讜拽讞 讛讬讬谞讜 诇讜拽讟 讻讚拽转谞讬 住讬驻讗 讗讘诇 讛讜讗 诇讜拽讟 讜讘讛讚讬讗 拽转谞讬 讘转讜住驻转讗 讜诇讗 讬讛讗 诇讜拽讟 讜讻砖诪讜讻专 讘砖讜拽 讛讜讗 讛诇讜拽讟 注爪诪讜 讗住讜专 [讚诇诇拽讟] 诇讗讻诇讛 讗诪专 专讞诪谞讗 讜诇讗 诇诇拽讟 诇住讞讜专讛 讚讛讬讬谞讜 诇诪讻讜专 讗讘诇 讛讜讗 诇讜拽讟 讜讘谞讜 诪讜讻专 注诇 讬讚讜 讚诇讗 讞砖讬讘 住讞讜专讛 讻讬讜谉 讚讛讜讗 诇讗 诇讬拽讟诐 讜讘讬专讜砖诇' 讗诪专讬' 讛讗讞讬谉 诪诇拽讟讬谉 讜讗讞讚 诪讜讻专 注诇 讬讚讬讛谉 讚注诇 讬讚讬 讛讘诇注讛 诪讜讻专 砖诇讜 讜砖诇 讞讘讬专讜 讗''专 讬讜住讬 讘专 讘讜谉 讜讘诇讘讚 砖诇讗 讬注砖讜 驻诇讟专 驻讬' 讜诇讗 讬讛讗 诪讜讻专 讘讛讛讜讗 讗转专讗 讻诇 砖注讛 讜住讜讞专讬 砖讘讬注讬转 讚转谞谉 驻''拽 讚专''讛 (讚祝 讻讘. 讜砖诐) 讜驻' 讝讛 讘讜专专 (住谞讛讚专讬谉 讻讚:) 讛讬讬谞讜 讻讬 讛讗讬 讙讜讜谞讗 讜讗驻砖专 讛拽讜谞讛 诪讞讘讬专讜 讻讚讬 诇讛专讜讬讞 诇诪讻讜专 讘讬讜拽专 讛讬讬谞讜 谞诪讬 住讞讜专讛 讜讘驻' 讝' 讚砖讘讬注讬转 (诪''讙) 转谞谉 砖讗讬谉 注讜砖讬谉 住讞讜专讛 讘驻讬专讜转 砖讘讬注讬转 讜诇讗 讘讘讻讜专讜转 讜诇讗 讘转专讜诪讜转 讜诇讗 讘谞讘诇讜转 讜诇讗 讘讟专驻讜' 讜诇讗 讘砖拽爪讬诐 讜诇讗 讘专诪砖讬' 诇讗 诪砖讻讞转 砖讬讛讜 讻讜诇诐 砖讜讬诐 诇注谞讬谉 住讞讜专讛 讗诇讗 讻讬 讛讗讬 讙讜讜谞讗 讚讘讛讚讬讗 砖专讗 专讞诪谞讗 诇诪讻讜专 讻讚讻转讬讘 讗讜 诪讻讜专 诇谞讻专讬: 砖讗讬谉 诪讜住专讬谉 诇注诐 讛讗专抓 讚诪讬 驻讬专讜转 砖讘讬注讬转. 驻讬' 讛拽讜谞讟' 讚讛转讜专讛 讗诪专讛 诇讗讻诇讛 讜诇讗 诇住讞讜专讛 砖讻诇 驻讬专讜转 砖讘讬注讬转 讞讬讬讘讬谉 诇讛转讘注专 讘砖讘讬注讬转 讛谉 讜讚诪讬讛谉 讜诇讗 讬注砖讛 讘讛谉 住讞讜专转讜 诇讛爪谞讬注 诇讗讞专 砖讘讬注讬转 讜诇讛注砖讬专 讜拽砖讛 讚讗''讻 诇讬砖转专讜 讻诇 讗讜转谉 讚转谞谉 讘诪住' 砖讘讬注讬转 驻''讝 (诪''讛) 砖讬砖 诇讛谉 砖讘讬注讬转 讜讗讬谉 诇讛诐 讘讬注讜专 讜讘讛讚讬讗 驻专讬讱 讘砖诪注转讬谉 讗讬 讛讻讬. 诇讜诇讘 讗讬谉 诇讜 讘讬注讜专 讚诪转拽讬讬诐 讛讜讗 讜拽讗 讗住专 诇诪住讜专 讚诪讬讜 诇注''讛 讗诇讗 讛''讟 讚讗讬讻讗 讗讬住讜专讬 讟讜讘讗 砖讗讬谉 注''讛 谞讝讛专 诇讗住讜专 诇拽谞讜转 讘讛谉 讘讛诪讛 讟诪讗讛 注讘讚讬' 讜拽专拽注讜' 讞诇讜拽 讜讟诇讬转 讜诪谞注诇讬' 讜讗讬谉 谞讜转谞讬谉 诇讗 诇讘讬讬专 讜诇讗 诇讘诇谉 讜诇讗 诇住驻谉 讜诇讗 诇住驻专 讚砖讘讬注讬转 诇讗讻讬诇讛 讜诇砖转讬讛 讜诇住讬讻讛 讜诇讗 诇砖讗专 讚讘专讬诐 讜讗住讜专 诇驻专讜注 诪讛谉 讞讜讘讜 讜讗讬谉 诪住驻专 诇讚讬谞讬诐 讜诇讗讬住讜专讬诐 砖讬砖 讘驻讬专讜转 砖讘讬注讬转 砖爪专讬讱 诇谞讛讜讙 讘讛谉 拽讚讜砖转 砖讘讬注讬转: 讬讜转专 诪诪讝讜谉 砖诇砖 住注讜讚讜转. 诪砖诪注 砖讬砖 讘讚诪讬 讗转专讜讙 讬讜转专 诪诪讝讜谉 砖诇砖 住注讜讚讜转 讜讛讗 讚转谞谉 驻''讜 讚诪注讬诇讛 (讚祝 讻讗.) 谞转谉 诇讜 砖转讬 驻专讜讟讜转 讜讗诪专 诇讜 诇讱 讜讛讘讗 诇讬 讗转专讜讙 讘讗讞转 讜讘讗讞转 专诪讜谉 讛转诐 讘讗转专讜讙 驻住讜诇 讚诇讗 讘注讬 诇讬讛 讗诇讗 诇讗讻讬诇讛 讗讘诇 讛讻讗 讻砖专 讜讛讚专 诇讘专讻讛 讚诪讬讜 讬拽专讬诐: 诪注讜转 讛诇诇讜 诪讞讜诇诇讬谉 注诇 驻讬专讜转 砖讬砖 诇讬 讘讘讬转讬. 驻诇讜讙转讗 讛讬讗 讘砖诪注转讗 讚爪谞讜注讬谉 讘诪专讜讘讛 (讘''拽 住讞: 讜砖诐) 讙讘讬 讻专诐 讗诐 讬讻讜诇 诇讞诇诇 诪讛 砖讘讬讚 讞讘讬专讜 讜诇诪讗谉 讚讗住专 拽砖讛 诪讛 诪讜注讬诇 讻讗谉 讜讬''诇 讚讛讻讗 拽谞住讗 讘注诇诪讗 讛讜讗 讜讚讻讜讜转讛 讗砖讻讞谉 驻专拽 讛讗讬砖 诪拽讚砖 (拽讚讜砖讬谉 讚祝 谞讛: 讜砖诐) 讚讗讬谉 诇讜拽讞讬谉 讘讛诪讛 讟诪讗讛 讜注讘讚讬诐 讜拽专拽注讜转 讘诪注讜转 诪注砖专 砖谞讬 讜讗诐 诇拽讞 讬讗讻诇 讻谞讙讚诐 讜诪驻专砖 讛转诐 拽谞住讗:





专讘讬谞讜 讞谞谞讗诇

讜讻谉 诇讗 讬讗诪专 讬讛讗 砖诪讬讛 专讘讛 讜讛讚专 诪讘专讱 讗"诇 专讘 住驻专讗 诪砖讛 砖驻讬专 拽讗诪专转 讗诇讗 诪讬讛讜 讘转专讜讬讬讛讜 讛讻讗 讜讛转诐 讞讚讗 诪诇转讗 讛讬讗. 讜讗住讜拽讬 诪诇转讗 诇讬转 诇谉 讘讛:




诪转谞讬' 诪拽讜诐 砖谞讛讙讜 诇讻驻讜诇 讬讻驻讜诇. 转谞讗 专讘讬 讻讜驻诇 讘讛 讚讘专讬诐 专' 讗诇讬注讝专 讘谉 驻专讟讗 诪讜住讬祝. 讜讗讜拽讬诪谞讗 诪讜住讬祝 诇讻驻讜诇 诪讗讜讚讱 讜诇诪讟讛. 



诇讘专讱 讗讞专讬讜 讬讘专讱 讛讻诇 讻诪谞讛讙 讛诪讚讬谞讛. 讜讗讜拽诪讛 讗讘讬讬 诇讗 砖谞讜 讗诇讗 诇讗讞专讬讜 讗讘诇 诇驻谞讬讜 诪爪讜讛. 讚拽讬"诇 讻诇 讛讘专讻讜转 讻讜诇谉 诪讘专讱 注诇讬讛谉 注讜讘专 诇注砖讬讬转谉. 驻讬' 讻讚讻转讬讘 讜讬专抓 讗讞讬诪注抓 讚专讱 讛讻讻专 讜讬注讘专 讗转 讛讻讜砖讬 讻诇讜诪专 专抓 讗讞讬诪注抓 讜讛拽讚讬诐 讗转 讛讻讜砖讬:




驻讬住拽讗 讛诇讜拽讞 诇讜诇讘 诪讞讘讬专讜 讘砖讘讬注讬转 谞讜转谉 诇讜 讗转专讜讙 讘诪转谞讛 讻讜' 诇讗 专爪讛 诇转转 诇讜 讗转专讜讙 讘诪转谞讛 讻讜' 诪讘诇讬注 诇讜 讚诪讬 讗转专讜讙 讘诇讜诇讘. 驻讬' 讗诐 讛讬讛 砖讜讛 讛诇讜诇讘 讝讜讝 讜讚讗转专讜讙 讝讜讝 谞讜转谉 诇讜 砖谞讬 讝讜讝讬诐 讘诇讜诇讘. 讜诇讜拽讞 讛讗转专讜讙 讘讞谞诐. 讻讬 讘驻讬专讜砖 诇转转 讚诪讬 驻讬专讜转 砖讘讬注讬转 诇注"讛 讗住讜专. 讜讛讗转专讜讙 砖讛讜讗 驻专讬 讗住讜专 讘讛谞讗讛. 讗讘诇 讛诇讜诇讘 砖讛讜讗 讻诪讜 注抓 讜讗讬谞讜 驻专讬 讛讬讬转讬 讗讜诪专 讻讬 讗讬谉 讘讜 讗讬住讜专. 讛讗 讚讗诪专讬谞谉 诇拽诪谉 砖讛讜讗 讗住讜专 诇讗 诪砖讜诐 讚讛讜讗 诇讜诇讘 讘谉 砖谞讛 砖砖讬转 砖谞讻谞住 讘砖讘讬注讬转 讚转谞讬讗 讗讬谉 诪讜住专讬谉 驻讬专讜转 砖讘讬注讬转 诇注"讛 讬讜转专 诪诪讝讜谉 砖诇砖 住注讜讚讜转 讜讗诐 诪住专 讗讜诪专 诇讜 诪注讜转 讛诇诇讜 诪讞讜诇诇讬谉 讻讜'. 驻讬' 诪讝讜谉 讙' 住注讜讚讜转 讻讚讬 诪讝讜谞讜 诇讬讜诐 讗讞讚 讜讗驻讬诇讜 诇砖讘转.





专讬讟讘"讗

转谞讗 专讘讬 讻讜驻诇 讘讛 讚讘专讬诐 讗谞讗 讛壮鈥� 讛讜砖讬注讛 谞讗 讜讗谞讗 讛壮鈥� 讛爪诇讬讞讛 谞讗 专讘讬 讗诇注讝专 讘谉 驻专讟讗 诪讜住讬祝 讘讛 讚讘专讬诐 诪讗讬 诪讜住讬祝 诪讜住讬祝 诇讻驻讜诇 诪讗讜讚讱 讻讬 注谞讬转谞讬 讜诇诪讟讛. 驻讬专讜砖 注诐 讛诪拽讜诐 砖讛讬讛 讻讜驻诇 讜讻诪讜 砖讗谞讜 谞讜讛讙讬谉 注讻砖讬讜 讜讛专讘 专讘讬 讬爪讞拽 讝状诇 讻转讘 讻讱 拽讘诇谞讜 诪讞讻诪讬诐 讙讚讜诇讬诐 诪注砖讛 砖专壮鈥� 诇讗 讛讬讛 讻讜驻诇 讗诇讗 注讚 讛爪诇讬讞讛 谞讗 讜专讘讬 讗诇讬注讝专 讘谉 驻专讟讗 诪讜住讬祝 注诇 讻驻讬诇转 专讘讬 诪讘专讜讱 讛讘讗 注讚 住讜祝 讛驻专拽 讜拽讬状诇 讛诇讻讛 讻专讘讬 诪讞讘讬专讜 注状讻. 讜诇讗 讗转讬 讛讗讬 驻讬专讜砖讗 讻驻讜诐 讙讬专住讗 谞讜住讞讬 讚讬诇谉 讜讟注诐 讻驻讬诇讗 讝讜 讬状讗 诪驻谞讬 砖驻住讜拽讬壮鈥� 讗诇讜 谞讗诪专讜 注诇 讬砖讬 讜讘谞讬讜 讻讚讗讬转讗 讘驻住讞讬诐 讜讬状讗 诪驻谞讬 砖讻诇 讛诪讝诪讜专 讛讜讗 注砖讜讬 讘讻驻诇 住讘讜谞讬 讙诐 住讘讘讜谞讬 讻讚讘讜专讬诐 讬诪讬谉 讛壮鈥� 专讜诪诪讛 讜讻谉 讻讜诇讜 注讚 讗讬讚讱 讻谞讙讚 讬诪讜转 讛诪砖讬讞 讜转讞讬转 讛诪转讬诐 谞讜讛讙讬谉 诇讻驻讜诇 讛讻诇:



诪拽讜诐 砖谞讛讙讜 诇讘专讱 讗讞专讬讜 讬讘专讱. 驻讬专讜砖 诇注讜诇诐 讜讗驻讬诇讜 讘讬诪讬 讛讞讙 砖讙讜诪专讬谉 讗转 讛讛诇诇 砖讟注讜谉 讘专讻讛 诇驻谞讬讜 讜讗讬谉 讟注讜谉 讘专讻讛 诇讗讞专讬讜 讗讘诇 讗讬谉 诇讱 讟注讜谉 讘专讻讛 诇讗讞专讬讜 讜诇讗 诇驻谞讬讜 讜诪讛 砖讗诪专讜 讘专讻转 讛诇诇 讘诇讬诇讬 驻住讞 诇讗讞专讬讜 讜诇讗 诇驻谞讬讜 诇讗讜 诪砖讜诐 讚讛讬讗 讘转讜专转 讘专讻讛 注诇 讛诇诇 谞讗诪专 讚讗状讻 讗诪讗讬 拽专讬 诇讬壮鈥� 讘专讻转 讛砖讬专 讜诪状砖 讚讛转诐 讗讬驻诇讬讙讬 诪讗讬 讘专讻转 讛砖讬专 讜讛讻讗 诇讗 砖讬讬诇讬谞谉 讻诇诇 讘讗转专讗 讚谞讛讬讙讬 诪讗讬 诪讘专讱 讻讚砖讬讬诇讬谞谉 讙讘讬 诪讙诇讛 讘驻状拽 讚诪讙讬诇讛 讗诇讗 讜讚讗讬 讛诇诇 讚讘讛讙讚讛 讗讬谞讜 谞讗诪专 讘讚专讱 讞讬讜讘 讛诇诇 讗诇讗 讘讚专讱 讝诪专 讜讻谉 讘专讻转 讬讛诇诇讜讱 砖讗讜诪专 讘专讻转 讛砖讘讞 讘驻谞讬 注爪诪讛 讜诇驻讬讻讱 拽专讗讜讛讜 讘专讻转 讛砖讬专 讜谞讞诇拽讜 诪讗讬 讘专讻转 讛砖讬专 讜讗诪状讚 谞砖诪转 讻诇 讞讬 讜讘讝讛 谞转讬讬砖讘 讛讚讘专 砖讗讬谉 诪讘专讻讬谉 讘讗讜转讜 讛诇诇 砖诇 讛讙讚讛 诇驻谞讬壮鈥� 讜讙诐 砖诪驻住讬拽讬诐 讘讜 诇讗讻讬诇讛 讜砖转讬壮鈥� 诪砖讗状讻 讘讛诇诇 讚注诇诪讗 砖讗住讜专 诇讛驻住讬拽 讘讜 诇砖讜诐 讚讘专 砖诇 讞讜诇 讗诇讗 诇砖讗讜诇 诪驻谞讬 讛讬专讗讛 讗讜 诪驻谞讬 讛讻讘讜讚 讻注讬谉 拽状砖 砖讛讜讗 讞讜讘讛 讜讻讚讘专讬专谞讗 诪驻讬 讛专壮鈥� 谞专状讜:



诪转谞讬壮鈥� 讛诇讜拽讞 诇讜诇讘 诪讞讘专讜 讘砖讘讬注讬转.鈥� 驻讬壮鈥� 鈥幾炞椬懽欁ㄗ� 注诐 讛讗专抓 讚讛讻讬 拽专讬 诇讬讛 讘讚讜讻转讬 讗讞专讬谞讬 讻讚讗诪专讬谞谉 讘诪住讻转 讙讟讬谉 诪砖讗诇转 讗砖讛 诇讞讘专转壮鈥� 讛讞砖讜讚讛 注诇 讛砖讘讬注讬转 讜讘诪住讻转 注讬专讜讘讬谉 讗诪专讜 讞讘讬专讜 讜专砖状讬 讝状诇 讙专讬住 讛讻讗 诪注诐 讛讗专抓 讜讗讬谉 爪讜专讱:



谞讜转谉 诇讜 讗转专讜讙 讘诪转谞讛 诇驻讬 砖讗讬谞讜 专砖讗讬 诇诇讜拽讞讜 讘砖讘讬注讬转. 驻讬壮鈥� 诇驻讬 砖驻讬专讜转 砖讘讬注讬转 转讜驻住讬谉 讚诪讬讛壮鈥� 讜讗住讜专 诇讬拽讞 诪讛诐 讞诇讜拽 讜讘讛诪讛 讜注讘讚讬诐 讜拽专拽注讜转 讜讻诇 讚讘专 讛诪拽讬讬诐 砖讞讬讬讘 诇讗讻讜诇 讛驻讬专讜转 讗讜 讚诪讬讛谉 讘拽讚讜砖转 砖讘讬注讬转 讜诇讘注专诐 讘讝诪谉 讛讘讬注讜专 砖讻诇壮鈥� 诇讞讬讛 诪谉 讛砖讚讛 讜注诐 讛讗专抓 讞砖讜讚 讘讻讱 讜讗谞讜 讞讜砖砖讬谉 砖讬拽讬讬诐 讛讚诪讬诐 注讚 诇讗讞专 讛讘讬注讜专 讛诐 讗讜 讚诪讬讛谉 讜讗住讜专 诇讙专讜诐 讝讛 注诇 讬讚讬谞讜 讜诪砖讜诐 诇驻谞讬 注讜专 诇讗 转转谉 诪讻砖讜诇 讜讘讙诪专讗 诪驻专砖 诇诪讛 讗讬谉 讗谞讜 讞讜砖砖讬谉 讻谉 讘诇讜诇讘 砖诇拽讞讜 讜谞讜转谉 诇讜 讚诪讬讜:



讙诪壮鈥� 诇讗 专爪讛 诇讬转谉 诇讜 注诐 讛讗专抓 讗转专讜讙 讘诪转谞讛 诪讛讜 讗诪专 专状讛 诪讘诇讬注 诇讜 讚诪讬 讗转专讜讙 讘讚诪讬 讛诇讜诇讘 讜驻专讻讬壮鈥� 谞讬转讬讘 诇讬讛 讚诪讬 讗转专讜讙 诇讛讚讬讗 讜驻专拽讬壮鈥� 诇驻讬 砖讗讬谉 诪讜住专讬谉 诇注诐 讛讗专抓 讚诪讬 驻讬专讜转 砖讘讬注讬转 讬讜转专 诪诪讝讜谉 砖诇砖 住注讜讚讜转 驻讬专砖状讬 讝状诇 诪驻谞讬 砖讗诪专讜 诇讗讻诇壮鈥� 讜诇讗 诇住讞讜专讛 讜讬状讗 砖讚注转 专讘讬谞讜 讝状诇 砖讗讬谉 讘讻诇诇 诪讛 砖讗诪专讛 转讜专讛 诇讗讻诇讛 讗诇讗 砖讬注讜专 讗讻讬诇转 讬讜诐 讗讞讚 讚讛讬讬谞讜 砖诇砖 住注讜讚讜转 讻诪爪讜转 砖讘转 讗讘诇 讬讜转专 诪讻讗谉 住讞讜专讛 讛讬讗 讜讗住讜专 讘讻诇 讗讚诐 讜讗讬谞讜 谞讻讜谉 讚讗状讻 诇诪讛 讗诪专讜 砖讗讬谉 诪讜住专讬谉 讚诪讬 驻讬专讜转 砖讘讬注讬转 诇注诐 讛讗专抓 讬讜转专 诪讙壮鈥� 住注讜讚讜转 讗驻讬壮鈥� 诇讞讘专 谞诪讬 讗状讜 讻讬 诪砖状讛 诇讗讻诇讛 讛讬讬谞讜 诇讛讝讛讬专 砖讬讗讻诇 讛诐 讗讜 讚诪讬讛诐 讘拽讚讜砖转 砖讘讬注讬转 讜诇讗 砖讬注砖讛 诪讛诐 住讞讜专讛 砖讗讬谉 拽讚讜砖转 砖讘讬注讬转 谞讜讛讙讜转 讘讛谉 讻讙讜谉 讘讛诪讛 讟诪讗讛 注讘讚讬诐 讜拽专拽注讜转 讜砖讗专 诪讟诇讟诇讬谉 砖讗讬谉 讗诇讜 诪转讘注专讬谉 讻讚专讱 砖驻讬专讜转 砖讘讬注讬转 诪转讘注专讬谉 讗讘诇 诇诪讻讜专 驻讬专讜转 砖讘讬注讬转 讘讚诪讬诐 讛专砖讜转 讘讬讚讜 讻诪讜 砖讬专爪讛 讜讘诇讘讚 砖讬谞讛讜讙 讘讛诐 拽讚讜砖转 砖讘讬注讬转 讗讘诇 讟注诐 讘专讬讬转讗 讝讜 诇驻讬 砖注诐 讛讗专抓 讞砖讜讚 讘讝讛 讜讻砖诇讜拽讞 砖诇砖 住注讜讚讜转 砖讛讜讗 诪讝讜谉 讬讜诐 讗讞讚 讚讛讬讬谞讜 住注讜讚转 砖讘转 诪住转诪讗 讛砖转讗 讘讛讗讬 砖讬注讜专讗 诇讗讻讬诇讛 讘注讬 诇讛 讜讗讻讬诇 诇讛讜 讘拽讚讜砖转 砖讘讬注讬转 讗讘诇 讘讬讜转专 诪讻讗谉 讞讜砖砖讬谉 砖诇讜拽讞 讘讛谉 住讞讜专讛 讜讻谉 讚注转 专砖状讬 讝状诇 讘驻讬专讜砖讬讜:



讜讗诐 讗诪专 诪注讜转 讛诇诇讜 诪讞讜诇诇讬谉 注诇 驻讬专讜转 砖讘讘讬转 讘讗 讜讗讜讻诇谉 讘拽讚讜砖转 砖讘讬注讬转 讜讛诪注讜转 讞讜诇讬谉 讘讬讚 注状讛 讜讗驻砖专 讚讞诇讜诇 讙诪讜专 讛讜讗 讻讚讗诪专谉 讜诪讬讬专讬 讻砖注砖讛 诇讚注转讜 砖诇 注状讛 讚讗讬 诇讗 讗讬谉 讗讚诐 诪讞诇诇 诪讛 砖讘讬讚 讞讘讬专讜 讻讚诪讜讻讞 讘驻专拽 诪专讜讘讛 讘讛讛讬讗 讚爪谞讜注讬谉 讗诇讗 讗状讻 讗转讛 讚谉 讘讝讛 诪讚讬谉 讝讻讬谉 诇讗讚诐 砖诇讗 讘驻谞讬讜 讜讛讗 驻诇讬讙讗 讚专讘讬 讗诇讬注讝专 讚讗诪专 诇拽诪谉 讚专讱 诪拽讞 讜诪诪讻专 讗讬谉 讚专讱 讞诇讜诇 诇讗 讘驻专讬 砖谞讬 讻讚讗住讬拽 专讘 讗砖讬 讜讛讗 驻专讬 砖谞讬 讛讜讗 讚讻诇 讚诪讬 砖讘讬注讬转 驻专讬 砖谞讬 讛讜讗 砖讛驻讬专讜转 注爪诪讛 讛诐 驻专讬 专讗砖讜谉 讜讛状谞 驻诇讬讙讬 注诇 讛讛讬讗 诪转谞讬转壮鈥� 讚诇拽诪谉 讜讗讬讛讜 讚讗诪专 讻讗讬讚讱 诪转谞讬转壮鈥� 讚转谞讬讗 讻讜转讬壮鈥� 诇拽诪谉 讜讛讗 讚诇讗 诪讬讬转讬 诇拽诪谉 讛讛讬讗 诪转谞讬转讗 诇住讬讬注转讗 讚专壮鈥� 讬讜讞谞谉 诪砖讜诐 讚讛讛讜讗 注讚讬驻讗 诇谉 讚讗诇讜 讘讛讗 讗讬讻讗 诇讚讞讜讬讬 讚诇讗讜 诇诪讬诪专讗 砖讛诪注讜转 讬讜爪讗讬谉 诇讞讜诇讬谉 讗诇讗 砖拽谞住讜 讗讜转讜 讘讻讱 诪驻谞讬 诪注砖讬讜 砖讬转驻讬住 诪砖诇讜 诇拽讚讜砖转 砖讘讬注讬转 讘讚诪讬诐 砖谞转谉 诇注诐 讛讗专抓 砖诇讗 讬谞讛讜讙 讘讛诐 拽讚讜砖转 砖讘讬注讬转 讜讻讬讜爪讗 讘讜 讘诪住壮鈥� 拽讬讚讜砖讬谉 讗讬谉 诇讜拽讞讬谉 讘讛诪讛 讟诪讗讛 注讘讚讬诐 讜拽专拽注讜转 讘诪注讜转 诪注砖专 砖谞讬 讜讗诐 诇拽讞 讬讗讻诇 讻谞讙讚谉 讜讟注诪讗 诪砖讜诐 拽谞住讗 讻讚讗讬转讗 讛转诐 讜诪砖讜诐 讚讘讛讗 讗讬讻讗 诇讚讞讜讬讬 讛讻讬 诇讗 住讬讬注谞讬讛 诇专讘讬 讬讜讞谞谉 诪讛讗 讜住讬讬注谞讬讛 诪诪转谞讬壮鈥� 讚诇拽诪谉 讜讬状诪 讘注状讗 讜讝讛 谞讻讜谉 讻谞状诇:





讛诪讗讬专讬

讻讘专 讘讬讗专谞讜 讘诪砖谞讛 砖讻诇 讛诪爪讜转 诪讘专讱 注诇讬讛谉 注讜讘专 诇注砖讬讬转谉 讜诇注谞讬谉 讚拽讚讜拽 讛诇砖讜谉 诪讬讛讗 讝讛 砖讗诪专 注讜讘专 诇注砖讬讬转谉 讜诇讗 讗诪专 拽讜讚诐 诇注砖讬讬转谉 讛讜讗 诇住讬诪谉 砖转讛讗 讛诪爪讜讛 转讻讜驻讛 诇讘专讻讛 讜诇砖讜谉 拽讜讚诐 诪砖诪注讜 讘讬谉 住诪讜讱 讘讬谉 诪讜驻诇讙 讗讘诇 诇砖讜谉 注讜讘专 诪砖诪注讜 讚讜拽讗 讘住诪讜讱 诇诪爪讜讛 讜诇注谞讬谉 讘讬讗讜专 诪讬讛讗 讬砖 砖讜讗诇讬诐 讛讗讬讱 讞讜诇拽讬诐 驻住讜拽 讗谞讗 讛' 讛讜砖讬注讛 谞讗 诇砖谞讬诐 讜讛诇讗 诇讗 讛转讬专讜 讚讘专 讝讛 讗诇讗 诇诇诪讚 诇转讬谞讜拽讜转 讜诪转专爪讬诐 讘讛 砖诇讗 谞讗诪专 讻谉 讗诇讗 讘转讜专讛 讜讘谞讘讬讗讬诐 讗讘诇 讘讻转讜讘讬诐 讗讬谉 拽驻讬讚讗 讘讚讘专 讜讬"诪 砖驻住讜拽 讝讛 诪讛 砖讛讜转专 诇讞诇拽讜 讛讜讗 诪驻谞讬 砖诇驻讬 讛讚专砖 讞诇讜拽 讛讜讗 诪注讬拽专讜 讜讻诪讜 砖讚专砖讜 讘驻专拽 注专讘讬 驻住讞讬诐 拽讬"讟 讗' 讗谞讗 讛' 讛讜砖讬注讛 谞讗 讗诪专讜讛讜 讗讞讬讜 砖诇 讚讜讚 讗谞讗 讛' 讛爪诇讬讞讛 谞讗 讗诪专讜 讚讜讚 讘注爪诪讜:



讛诪砖谞讛 讛转砖讬注讬转 讜讛讻讜谞讛 讘讛 诇讘讗专 注谞讬谉 讛讞诇拽 讛砖诇讬砖讬 讜讛讜讗 砖讗诪专 讛诇讜拽讞 诇讜诇讘 诪讞讘专讜 讘砖讘讬注讬转 谞讜转谉 诇讜 讗转专讜讙 讘诪转谞讛 诇驻讬 砖讗讬谞讜 专砖讗讬 诇诇拽讞讜 讘砖讘讬注讬转 讗诪专 讛专"诐 讻讘专 拽讚诐 讛讚讬谉 讘驻讬专讜转 砖讘讬注讬转 讻讬 讗讬谉 诪讜转专 诇注砖讜转 诪讛谉 住讞讜专讛 讜诇讗 诇讬转谉 讚诪讬讛谉 诇注诪讬 讛讗专抓 讜讛注拽专 讗爪诇谞讜 讗转专讜讙 讘转专 诇拽讬讟转讜 讗讝诇讬谞谉 讜讻讬讜谉 砖谞诇拽讟 讘砖谞讛 砖讘讬注讬转 讚讬谞讜 讻讚讬谉 驻讬专讜转 砖讘讬注讬转 讘诪讛 讚讘专讬诐 讗诪讜专讬诐 砖谞讙诪专 讘砖谞讛 砖砖讬转 讗讘诇 讛诇讜诇讘 诪讜转专 诇诪讻专讜 讻诪讜 讛注爪讬诐 讜讗讬谉 拽讚讜砖转 砖讘讬注讬转 讞诇讛 注诇讬讜:



讗诪专 讛诪讗讬专讬 讛诇讜拽讞 诇讜诇讘 诪讞讘讬专讜 专"诇 诪注诐 讛讗专抓 讘砖讘讬注讬转 谞讜转谉 诇讜 讗转专讜讙 讘诪转谞讛 讜讛注谞讬谉 讛讜讗 砖讻讘专 讬讚注转 讘注谞讬谉 砖讘讬注讬转 诪讛 砖讗诪专讜 讘讜 讻诇讛 诇讞讬讛 砖讘砖讚讛 讻诇讛 诇讘讛诪转讱 砖讘讘讬转 专"诇 砖讗讬谉 讗讜讻诇讬谉 诪讛谉 讗诇讗 讻诇 讝诪谉 砖讗讜转讜 讛诪讬谉 诪爪讜讬 讘砖讚讛 砖谞讗诪专 讜诇讘讛诪转讱 讜诇讞讬讛 讗砖专 讘讗专爪讱 讻诇 讝诪谉 砖讞讬讛 讗讜讻诇转 诪诪讬谉 讝讛 讘砖讚讛 讛讜讗 讗讜讻诇 讜诪讗讻讬诇 诇讘讛诪转讜 诪诪讛 砖讘讘讬转 讻诇讛 诇讞讬讛 砖讘砖讚讛 讞讬讬讘 诇讘注专 讗讜转讜 讛诪讬谉 诪谉 讛讘讬转 讜讻谉 讬讚注转 砖讗讬谉 注讜砖讬谉 住讞讜专讛 讘驻讬专讜转 砖讘讬注讬转 讜注诪讬 讛讗专抓 讞砖讜讚讬诐 讘讻诇 讗诇讜 讜诪转讜讱 讻讱 讗住讜专 诇讬拽讞 驻讬专讜转 砖讘讬注讬转 诪注诐 讛讗专抓 砖诪讗 砖讘讬注讬转 讛诐 讜讛讜讗 谞注砖讛 注诇 讬讚讬谞讜 住讜讞专 讘讛诐 讗讜 砖诪讗 讬砖讬讬专 诪讗讜转诐 讛讚诪讬诐 讗讞专 砖注转 讛讘讬注讜专 讜讗驻讬' 讘讻诇 砖讛讜讗 讗住讜专 讜讚讜拽讗 讘讚讘专讬诐 砖讞讝拽转诐 诪谉 讛砖诪讜专 讻讙讜谉 转讗谞讬诐 讜专诪讜谞讬诐 讛讗 讘讚讘专讬诐 砖讞讝拽转诐 诪谉 讛讛驻拽专 讻讙讜谉 讛驻讬讙诐 讜讛诇讙诇讜讙讬谉 讜讛讻讜住讘专 讜讚讜诪讬讛诐 诪谉 讛诪讬谞讬诐 讛驻讞讜转讬诐 讛转讬专讜 诇讬拽讞 诪诪谞讜 讘讚诪讬 砖诇砖 住注讜讚讜转 讗诐 诇爪讜专讱 讞讘专 讻讚讬 诇讛诪爪讬讗 诇讜 讗讻讬诇转 砖讘转 诪转讜讱 讛讚讞拽 讗诐 诪砖讜诐 讻讚讬 讞讬讬讜 砖诇 诪讜讻专 讜讛转讬专讜 讗祝 讝讜 讘砖诇砖 住注讜讚讜转 讛讜讗讬诇 讜诇讞讘专 讛转讬专讜讛 讻谉 诇爪讜专讱 砖讘转 讜讛诇讜诇讘 诪讬讛讗 讗注"驻 砖讛讜讗 讘讻诇诇 注爪讬诐 讜讗讬谉 注爪讬诐 讘讚讬谉 砖讘讬注讬转 诇讜诇讘讬 讚拽诇 讘讚讬谉 砖讘讬注讬转 讛诐 诪驻谞讬 砖讛诐 讚讜诪讬诐 诇驻讬专讜转 砖讛谞讗转谉 讜讘讬注讜专谉 砖讜讛 砖讛专讬 注砖讜讬讬诐 讛诐 诇讻讘讚 讗转 讛讘讬转 讜讛讻讬讘讜讚 讛讜讗 讛谞讗转诐 讛讜讗 讛讜讗 讘讬注讜专诐 讜拽诇拽讜诇诐 诪讛 砖讗讬谉 讻谉 讘砖讗专 注爪讬诐 讛注讜诪讚讬诐 诇讛讬住拽 砖讛谞讗转诐 讗讞专 讘讬注讜专诐 砖讗讚诐 诪住讬拽诐 转讞诇讛 讜讗讞"讻 谞讛谞讛 讘讙讞诇讬讛诐 讗讜 讘讻讞 讞讜诪诐 诇讗驻讜转 讘讜 讗转 讛驻转 讜诪注转讛 谞诪爪讗转 诇诪讚 砖讛诇讜诇讘 讜讛讗转专讜讙 讗住讜专 诇诇拽讞诐 诪注诐 讛讗专抓 砖讛专讬 讚诪讬讛诐 讬拽专讬诐 讜注讜诇讬诐 诇讬讜转专 诪砖诇砖 住注讜讚讜转 讜讗"讻 诪讛 砖讗诪专讜 讛诇讜拽讞 诇讜诇讘 诪讞讘讬专讜 讘砖讘讬注讬转 砖讛讚讘专 诪讜讻讬讞 砖讛讜讗 诪讜转专 讘讻讱 讛讜讗 诪驻谞讬 砖讘讜讚讗讬 讘砖砖讬转 谞讞谞讟 砖讛讗讬诇谉 讛讜诇讻讬谉 讘讜 讗讞专 讞谞讟讛 讗讘诇 讛讗转专讜讙 讬爪讗 诪讻诇诇 讗讬诇谉 诇注谞讬谉 砖讛讜诇讻讬谉 讘讜 讗讞专 诇拽讬讟转讜 讘砖讘讬注讬转 讜诪转讜讱 讻讱 讻砖诇讜拽讞 诇讜诇讘 诪诪谞讜 爪专讬讱 砖讬转谉 诇讜 讗转 讛讗转专讜讙 讘诪转谞讛 讜讗诐 诇讗 专爪讛 诇讬转谉 诇讜 诪讘诇讬注 诇讜 讚诪讬 讗转专讜讙 讘讚诪讬 讛诇讜诇讘:



讝讛讜 讘讬讗讜专 讛诪砖谞讛 讜讻谉 讛诇讻讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛诐:



诪讬 砖注讘专 讜诇拽讞 驻讬专讜转 诪注诐 讛讗专抓 拽讜讚诐 讝诪谉 讛讘讬注讜专 讗诐 讻诇 砖讛讜讗 讘讚讘专 砖讞讝拽转讜 诪谉 讛砖诪讜专 讗诐 讬转专 诪砖诇砖 住注讜讚讜转 讘讚讘专 砖讞讝拽转讜 诪谉 讛讛驻拽专 讛专讬 讝讛 讛讞讘专 讗讜诪专 诪注讜转 讗诇讜 砖诪住专转讬 诇注诐 讛讗专抓 讗诐 讬砖 拽讚讜砖转 砖讘讬注讬转 注诇讬讛诐 转讛讗 拽讚讜砖转诐 诪讞讜诇诇转 注诇 驻讬专讜转 砖讬砖 诇讬 讘转讜讱 讘讬转讬 砖讗讬谞诐 砖诇 砖讘讬注讬转 讜讬讻谞住讜 讛驻讬专讜转 诇拽讚讜砖讛 转讞转讬讛谉 讜讛讞讘专 讗讜讻诇 讗讜转谉 讛驻讬专讜转 讘拽讚讜砖转 砖讘讬注讬转 讜诪讘注专谉 讘砖注转 讛讘讬注讜专 讜讞诇讜诇 讝讛 讚讜拽讗 诪讚注转 讞讘讬专讜 砖讗诐 诇讗 讻谉 讛专讬 讗讬谉 讗讚诐 诪讞诇诇 诪讛 砖讘讬讚 讞讘讬专讜:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讛诇讜拽讞 诇讜诇讘 讻讜' 诪讬 爪讬讬转 诇谉 诇讛讞讝讬拽 讻讜' 注讻"诇 讜讻爪"诇 讜讻"讛 诇砖讜谉 专砖"讬 讘讗诇驻住讬 讜拽"诇:





诪讛专"诐

讘讙诪' 讗"诇 专讘 住驻专讗 诪砖讛 砖驻讬专 拽讗诪专转 讗诇讗 讛转诐 讜讛讻讗 讜讻讜' 谞专讗讛 讚讛住驻专讬诐 诪讬讜转专讬诐 讚诇讗 讗诪专 诇讬讛 专讘 住驻专讗 讻谉 讗诇讗 讞讚讗 讝讬诪谞讗 讗转专转讬 诪讬诇讬 讚专讘讗 讜讛讻讬 爪"诇 讗诪专 专讘讗 诇讗 诇讬诪讗 讗讬谞砖 讘专讜讱 讛讘讗 讜讻讜' 讜讗诪专 专讘讗 诇讗 诇讬诪讗 讗讬谞砖 讬讛讗 砖诪讬讛 专讘讗 讜讻讜' 讗诪专 诇讬讛 专讘 住驻专讗 诪砖讛 砖驻讬专 拽讗诪专转 讗诇讗 讛转诐 讜讛讻讗 驻讬' 讘讬谉 讛转诐 讘讘专讜讱 讛讘讗 讜讘讬谉 讛讻讗 讘讬讛讗 砖诪讬讛 专讘讗 讗住讜拽讬 诪诇转讗 讛讬讗 讜讘注谞讬谉 讗讞专 诇讗 讬转讬讬砖讘 诇讬砖谞讗 讚拽讗诪专 讛转诐 讜讛讻讗 讜讻讜' 讜讻"谞 诪讚讘专讬 住驻专 讞"砖 讗讘诇 讘住驻专 注讬谉 讬注拽讘 讙专讬住 讗诇讗 讛转诐 讜讛讻讗 讗诪专讬 讗住讜拽讬 诪诇转讗 讜讻讜' 讜诇驻"讝 谞讜讻诇 诇驻专砖 讛转诐 讘讗"讬 讜讛讻讗 讘讘讘诇 讻诇 讛讞讻诪讬诐 讘砖讜讛 讗诪专讬 讚讗住讜拽讬 诪诇转讗 讛讬讗 讜讻讜':


讘专砖"讬 诪砖讛 讙讚讜诇 讛讚讜专 讛讜讗 住讛"讚 讜讗讞"讻 诪转讞讬诇 讚讘讜专 讗讞专 砖驻讬专 拽讗诪专转 讘转诪讬讛:


讘转讜住' 讚"讛 注讜讘专 诇注砖讬讬转谉 讜讻讜' 讜诪讬讛讜 诇讗 诪住转讘专 讜讻讜' 注讚 诪砖注转 讛谞讞讛 注讚 砖注转 拽砖讬专讛 讚讻诇 砖注讛 砖讗讬谉 讛诪爪讜讛 诪讝讜诪谞转 讘讬讚讜 诇注砖讜转 诇讗 诪住转讘专 讻诇诇 讚讬讘专讱 讜砖诪讗 诪砖讬转讞讬诇 诇讬讟讜诇 诇讜诇讘 讜讻讜' 讻爪"诇:


讘讗"讚 讜诪讬讛讜 诇讗 讚诪讬 讻讜诇讬 讛讗讬 讚谞注谞讜注 讗讬谞讜 讗诇讗 诪讻砖讬专讬 诪爪讜讛 讘注诇诪讗 讜诇讗 诪注讻讘 诪讚驻专讬讱 诇拽诪谉 讘住讜祝 驻专拽讬谉 诪讚讗讙讘讛讬讛 谞驻讬拽 讘讬讛 讜诪砖谞讬 讻砖讛驻讻讜 讜讻讜' 讻爪"诇:


讚"讛 讜诇讬转讬讘 诇讬讛 讚诪讬 讗转专讜讙 讘讛讚讬讗 讜讻讜' 注讚 讜讻砖讛诪讜讻专 讘砖讜拽 讛讜讗 讛诇讜拽讟 注爪诪讜 讗住讜专 讚诇诇拽讟 诇讗讻诇讛 讗诪专 专讞诪谞讗 讜讻讜' 讜讘诇讘讚 砖诇讗 讬注砖讛 驻诇讟专 驻讬' 砖诇讗 讬讛讗 诪讜讻专 讘讛讛讜讗 讗转专讗 讻诇 砖注讛 讜讻讜' 讻谉 爪专讬讱 诇讛讙讬讛:


讜诇讗 诪砖讻讞转 砖讬讛讜 讻讜诇诐 砖讜讬诐 诇注谞讬谉 住讞讜专讛 讗诇讗 讻讬 讛讗讬 讙讜讜谞讗. 讜专"诇 讚诪专讘讬谞谉 讛转诐 讗讬谉 注讜砖讬谉 住讞讜专讛 讘驻讬专讜转 砖讘讬注讬转 讜诇讗 讘讘讻讜专讜转 讜诇讗 讘转专讜诪讛 讜讻讜' 诪砖诪注 砖注谞讬谉 讛住讞讜专讛 砖讗住讜专 讘讛谉 讛讜讗 注诇 注谞讬谉 讗讞专 讜诇讗 诪砖讻讞转 砖讬讛讬讜 注谞讬谉 讗讞专 讗诇讗 讘讻讛"讙 讚讛讬讬谞讜 砖拽讜谞讛 讻讚讬 诇讛专讜讬讞:





讞讻诪转 砖诇诪讛

讙诪' 讜讗诪专 专讘讗 诇讗 诇讬诪讗 讻讜' 砖驻讬专 拽讗诪专转 讗诇讗 讻讜' 讻爪"诇:


专砖"讬 讘讚"讛 诪砖讛 讙讚讜诇 讛讚讜专 讜讛住"讚 讜讗讞"讻 诪讛"讚 砖驻讬专 拽讗诪专转 讘转诪讬讛 讻爪"诇 讜谞"讘 讗讘诇 讘住讜祝 讘讬爪讛 驻专砖"讬 讘讬拽专讗 讚诪砖讛 拽诪砖转讘注:


转讜住' 讘讚"讛 注讜讘专 诇注砖讬讬转谉 讻讜' 诇讗 诪住转讘专 讻诇诇 诇讘专讱 讜砖诪讗 诪砖讬转讞讬诇 讜谞诪讞拽 讛砖讗专:


讘讗"讚 讚诪专 住讘专 诇砖注讘专 诪砖诪注 讟驻讬 讻讜'. 谞"讘 驻讬' 诪诇讛讘讗 讛诇讻讱 诇讗 讬讘专讱 注诇 讘讬注讜专 讞诪抓 砖讛专讬 注讚讬讬谉 诇讗 讘讬注专 讗诇讗 讬讘专讱 诇讘注专 讜诪专 住讘专 诇讛讘讗 谞诪讬 诪砖诪注 讛诇讻讱 注诇 讘讬注讜专 讛讜讗 讟讜讘 讻诪讜 诇讘注专 讜拽"诇:


讘讚"讛 讜诇讬转讬讘 诇讬讛 讻讜' 讛诇讜拽讟 注爪诪讜 讗住讜专 讚诇诇拽讟 诇讗讻诇讛 讗诪专 专讞诪谞讗 讻讜' 砖诇讗 讬注砖讜 驻诇讟专 驻讬' 诇讗 讬讛讗 讻讜' 讻爪"诇:


讘讚"讛 砖讗讬谉 诪讜住专讬谉 讻讜' 讜讗讬谉 谞讜转谞讬谉 诇讗 诇讘讬讬专 讜诇讗 诇讘诇谉 讜诇讗 诇住驻专 讜诇讗 诇住驻谉 讻讜' 讚砖讘讬注讬转 讻讜' 讻爪"诇 谞"讘 讘讬讬专 驻讬' 讞讜驻专 讘讜专讜转 专"砖:





专砖"砖

讙诪专讗 讗讘诇 诇驻谞讬讛 诪爪讜讛 诇讘专讱 讚讗专"讬 讻讜' 讚讗拽讚讜诪讬 讛讜讗 讗专谞讘"讬 讻讜'. 讻爪"诇:



专砖"讬 讚"讛 讬讜转专 诪诪讝讜谉 讙"住 讜讻讬讜谉 砖讛讜转专 讘注"砖 讛讜转专 讻讜'. 诇讻讗讜专讛 讛讗讬 住讘专讗 专' 讬讜住讬 讛讜讗 讚讗"诇 讘砖讘转 (拽讬讝 讘) 讘诪砖谞讛 讜专讘谞谉 驻诇讬讙讬 注诇讬讛 讜注诪砖"讻 砖诐 (拽讬讗):



转讚"讛 诪注讜转 驻诇讜讙转讗 讛讬讗 讻讜' 讜诇诪讗谉 讚讗住专 讻讜'. 转讬诪讛 讚注"讻 诇"驻 砖诐 讗诇讗 讘讙讝诇 讜诇"谞 讛讘注诇讬诐 讗讘诇 砖诇 讞讘讬专讜 诪诪砖 诪砖诪注 讚诇讻"注 讗讬谞讜 讬讻讜诇 诇讞诇诇 讜注"砖 讘转讚"讛 讛讜讗 讚讗诪专 讻爪谞讜注讬谉:





讛讙讛讜转 讬注讘"抓

讙诪专讗 诇讬砖谞讗 讚讗拽讚讜诪讬 讛讜讗 "讚讗诪专讬" 爪状诇 讗诪专:





讘谉 讬讛讜讬讚注

讗指诪址专 诇值讬讛旨 诪止砖讈侄讛, 砖讈址驻旨执讬专 拽指讗指诪址专职转旨职. 谞专讗讛 诇讬 讘住"讚 讛讟注诐 砖拽专讗讜 讘砖诐 诪止砖讈侄讛 讻讬 讛转讜专讛 谞转谞讛 诇谞讜 诪注讜诇诐 讛讘专讬讗讛 讻诪讜 砖讻转讘 专讘讬谞讜 讛讗专"讬 讝"诇 讘讻讜谞转 '讘指旨专讜旨讱职 讗直诇拽值讬谞讜旨 砖侄讈讘职旨专指讗指谞讜旨 诇执讻职讘讜讚讜 讜职谞指转址谉 诇指谞讜旨 转旨讜专址转 讗直诪侄转'. 讙诐 讬讚讜注 讻讬 讘讘专讬讗讛 诪讗讬专 讗"诇 砖讚"讬 砖诪住驻专讜 砖诪"讛 讻诪谞讬谉 诪止砖讈侄讛 讜诇讻谉 讛转讜专讛 谞讬转谞讛 注诇 讬讚讜, 讜诇讻谉 诪讬 砖讛讜讗 讞讻诐 讙讚讜诇 讘转讜专讛 谞拽专讗 诪止砖讈侄讛 砖讛讜讗 诪住驻专 讗"诇 砖讚"讬.
讜讛谞讛 专砖"讬 讝"诇 驻讬专砖 讚讗诪专 诇讜 讘诇砖讜谉 讘转诪讬讛, 讜讬讜转专 谞专讗讛 讻驻砖讜讟讜 讜讛讻讬 拽讗诪专 诇讜 讜讚讗讬 砖驻讬专 拽讗诪专转 讗讱 讗讬谉 诇讛讝讛讬专 讗讞专讬诐 讘讻讱 诪砖讜专转 讛讚讬谉 讬注谉 讚讛讻讗 讜讛转诐 讗诪专讬 讗住讜拽讬 诪讬诇转讗 讛讬讗 讜诇讬转 诇谉 讘讛.



讜职讗指诪址专 专指讘指讗: 诇指讗 诇值讬诪指讗 讗执讬谞执讬砖讈, " 讬职讛值讗 砖职讈诪值讬讛旨 专址讘指旨讗", 讜址讛植讚址专 "诪职讘指专址讱职", 讗侄诇旨指讗: "讬职讛值讗 砖职讈诪值讬讛旨 专址讘指旨讗 诪职讘指专址讱职" 讻旨址讛植讚指讚值讬. 拽砖讛 诇诪讛 讛讜爪专讱 专讘讗 诇诇诪讚讬谞讜 讚讘专 讝讛 讘转专转讬 砖讛讜讗 讘驻住讜拽 (转讛诇讬诐 拽讬讞, 讻讜) '讘指旨专讜旨讱职 讛址讘指旨讗 讘职旨砖值讈诐 讬职讬指' 讜讙诐 讘'讬职讛值讗 砖职讈诪值讬讛旨 专址讘指旨讗' 转住讙讬 讘讞讚讗?
讜谞专讗讛 诇讬 讘住"讚 讚讻转讘 诪讛专砖"讗 讝"诇 讛讬讬谞讜 讟注诪讗 讘'讬职讛值讗 砖职讈诪值讬讛旨' 诇驻讬 砖讬砖 诪驻专砖讬诐 讘驻专拽 拽诪讗 讚讘专讻讜转 讚'砖职讈诪值讬讛旨' 讛讜讗 砖诐 讬"讛 讚讛砖转讗 讬"讛 诪拽专讬 讗讝讻专讛 讜讛讜讛 诇讘讟诇讛 讚诇讗 拽讬讬诪讗 诪讘专讱 注诇讛 注讚 讻讗谉 讚讘专讬讜. 注讜讚 讬讚讜注 诪讛 砖讻转讘 专讘讬谞讜 讛讗专"讬 讝"诇 讘砖注专 讛讻讜谞讜转 讘讘讬讗讜专 '讬职讛值讗 砖职讈诪值讬讛旨 专址讘指旨讗' 砖爪专讬讱 诇讻讜讬谉 砖讈值诐 讬"讛 讬职讛执讬 专址讘指旨讗 砖讬砖转诇诐 讛砖诐 讘讬讜"讚 讛"讗 讜讗"讜 讛"讗 注讬讬谉 砖诐.
讜诇驻讬 讝讛 讗讬 讛讜讛 谞拽讬讟 专讘讗 讛讗讬 诪诇转讗 注诇 驻住讜拽 '讘指旨专讜旨讱职 讛址讘指旨讗' 讘诇讘讚 讛讜讛 讗诪讬谞讗 讚讜拽讗 讘讛讗 拽驻讬讚 专讘讗 诪砖讜诐 讚诪讝讻讬专 砖诐 讛讜讬"讛 诇讛讚讬讛 讗讘诇 讘'砖职讈诪值讬讛旨 专址讘指旨讗' 诇讟注诐 讛诪讛专砖"讗 讝"诇 讚讗讬谞讜 诪讝讻讬专 讛砖诐 诇讛讚讬讛 讗诇讗 讘专诪讝 讜讘讻讜谞转 讛诇讘 讘转讬讘转 砖职讈诪值讬讛旨 诇讬转 诇谉 讘讛. 讗讬 谞诪讬 讛讜讛 讗诪讬谞讗 '讘指旨专讜旨讱职 讛址讘指旨讗' 砖讗谞讬 讻讬 转讬讘讜转 '讘职旨砖值讈诐 讬职讬指' 讗讬谉 诇讛诐 诪砖诪注讜转 诇讘讚诐 诇讻讱 讛讜讛 诇讬讛 讗讝讻专讛 诇讘讟诇讛 讗讘诇 '讬职讛值讗 砖职讈诪值讬讛旨 专址讘指旨讗' 讬砖 诇讛诐 诪砖诪注讜转 诇讘讚诐 讻诪讜 砖讻转讘 专讘讬谞讜 讛讗专"讬 讝"诇 讚诪讘拽砖 讬职讛值讗 砖讈值诐 讬"讛 专址讘指旨讗 砖讬讛讬讛 讛砖诐 砖诇诐 诇讛讻讬 讗讬谉 拽驻讬讚讗 讘讝讛, 讜讗讬 讛讜讛 谞拽讬讟 专讘讗 讛讗讬 诪诇转讗 注诇 '讬职讛值讗 砖职讈诪值讬讛旨' 讘诇讘讚 讛讜讛 讗诪讬谞讗 讛讻讗 砖讗谞讬 砖讛讜讗 诇砖讜谉 砖讘讞 讜转驻诇讛 砖讗讬谉 讘讛诐 讟注诪讬诐 讛诪讜砖讻讬诐 讗转 讛转讬讘讜转 讝讜 注诐 讝讜, 讜诇讻讱 拽驻讬讚 讗讛驻住拽讛 砖诇讗 讬讛讗 谞专讗讛 讚诪讝讻讬专 诇讘讟诇讛 讗讘诇 驻住讜拽 '讘指旨专郑讜旨讱职 讛址汁讘指旨讗' 砖讬砖 讘讜 讟注诪讬诐 砖讛诐 诪讜砖讻讬诐 讜诪讞讘专讬诐 讘转谞讜注转诐 讗转 讛转讬讘讜转 讝讛 讘讝讛 诇讬转 诇谉 讘讛 讚讛讗 谞拽讜讚 注诇 讘指旨专郑讜旨讱职 讛址汁讘指旨讗 讟注诐 讝专拽讗 讜旨讘职旨砖值讈郑诐 讛殖謶' 讬砖 讗转谞讞 讜讻讬讜谉 讚讗诪专 讘指旨专郑讜旨讱职 讛址汁讘指旨讗 讘讟注诐 讝专拽讗 讗诐 讬谞砖讜诐 讘谞转讬讬诐 诇讬转 诇谉 讘讛 讻讬 讛讟注诐 砖诇 讝专拽讗 砖讛讜讗 讘转讬讘转 讛讘讗 诪讜专讛 砖讬砖 注讜讚 转讬讘讜转 讘讗讬诐 讗讞专 讝讛 讜谞讬讻专 砖讛讗讜诪专 诇讗 讗住讬拽 诪讬诇转讗 讘转讬讘转 讛址汁讘指旨讗 讻讬讜谉 讚讗诪专讛 讘讟注诐 讝专拽讗.



讻旨指诇 讛址诪旨执爪职讜讜止转 讻旨只诇旨指谉, 诪职讘指专值讱职 注植诇值讬讛侄谉 注讜止讘值专 诇址注植砖讉执讬旨指转指谉. 讜旨诪址讗讬 诪址砖讈职诪址注, 讚旨职讛址讗讬 '注讜止讘值专', 诇执讬砖讈职谞指讗 讚旨职讗址拽职讚讜旨诪值讬 讛讜旨讗? 讗指诪址专 专址讘 谞址讞职诪指谉 讘旨址专 讬执爪职讞指拽: 讚旨执讻职转执讬讘: (砖诪讜讗诇 讘' 讬讞, 讻讙) "讜址讬旨指专指抓 讗植讞执讬诪址注址抓 讚旨侄专侄讱职 讛址讻旨执讻旨指专 讜址讬旨址注植讘止专 讗侄转 讛址讻旨讜旨砖讈执讬" 讗址讘旨址讬值讬 讗指诪址专: 诪值讛指讻指讗: (讘专讗砖讬转 诇讙, 讙) "讜职讛讜旨讗 注指讘址专 诇执驻职谞值讬讛侄诐". 诪拽砖讬诐 讗诪讗讬 诇讗 讛讘讬讗 专讘 谞讞诪谉 讘专 讬爪讞拽 驻住讜拽 '讜职讛讜旨讗 注指讘址专 诇执驻职谞值讬讛侄诐' 砖讛讜讗 诪谉 讛转讜专讛?
讜谞专讗讛 诇讬 讘住"讚 讚讛转诐 讬砖 诇讜诪专 诇注讜诇诐 讛诐 拽讚诪讜 诇讜 讜讛讜讗 讛诇讱 讗讞专讬讛诐 讗讱 讘讗 讛讻转讜讘 诇讜诪专 砖注讘专 诇谞讙讚 注讬谞讬讛诐 砖专讗讜 讗讜转讜 注讜讘专 讜讛讜诇讱 讗讞专讬讛诐 砖诇讗 谞转注讻讘 讜谞转讗讞专 诇诇讻转 讗讞专 讝诪谉 砖注讘专讜 讜讛讬讬谞讜 讻讚讬 诇讞讝拽 诇讘诐 砖专讗讜 讘注讬谞讬讛诐 砖讛讜讗 注讜讘专 讜讛讜诇讱.
讜讘讝讛 谞讬讞讗 讛讗 讚诇讗 讛讘讬讗 驻住讜拽 (讘专讗砖讬转 诇讘, 讬讝) '注执讘职专讜旨 诇职驻指谞址讬' 讚讙诐 讻谉 讬砖 诇讜诪专 讛讻讬 拽讗诪专 注讘专讜 诇谞讙讚 注讬谞讬 讘注讜讚讬 注讜诪讚 讻讗谉 砖讗专讗讛 讗转讻诐 注讜讘专讬诐 讜诇讗 转讗讞专讜 诇诇讻转 讗讞专 砖讗诇讱 讗谞讬.





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讛诇讜拽讞 诇讜诇讘 讜讻讜' 讜拽转谞讬 住讬驻讗 讘讚"讗 讘注"讛. 讜讻谉 讘专讻讜转 讚祝 讬"讝 注"讗 讗谞讬 讘专讬' 讜讞讘讬专讬 讘专讬'.





讞讬讚讜砖讬 讞转"住

诪讘专讱 注诇讬讛谉 注讜讘专 诇注砖讬讬转谉. 讻' 转讜住' 诪讟注诐 讝讛 爪专讬讱 诇讘专讱 讻砖讛诇讜诇讘 诪讜谞讞 注诇 讛砖讜诇讞谉 讜诇驻"讝 讗"砖 诇"讝 注"讘 讚讗"专 诇讜诇讘 讘讬诪讬谉 诪砖讜诐 讚转诇转讗 诪讬谞讬 讜诇讗 讗诪专 诪砖讜诐 砖诪讘专讱 讝"讗 砖讛专讬 讻讘专 讘讬专讱 讟专诐 谞讟诇讜 讘讬讚讜 讜讻谉 讛讗 讚驻专讬讱 讜诇讙讘讛讬' 诇讗转专讜讙 谞诪讬 注诇 讛砖讜诇讞谉 拽讗诪专 讜诇讗 讛讜诪"诇 诪砖讜诐 砖讛诇讜诇讘 讘讬诪讬谉 砖讛专讬 注讚讬讬谉 诇讗 谞讟诇讜 讘讬讚讜 讜注诪"砖 诇注讬诇 注诇 讝讛:


讜诪"砖 转讜住' 讜砖诪讗 诪砖讬转讞讬诇 诇讬讟讜诇 讛诇讜诇讘 拽讜讚诐 砖讬讟讜诇 讛讗转专讜讙 诪讘专讱 诪讘讜讗专 讚住"诇 诇讬讟讜诇 诇讜诇讘 转讞诇讛 讚诇讗 讻诪"砖 诪讟"诪 讘砖诐 讗讘谉 砖讜注讘 讛讘讬讗讜 诪讙"讗 住讬' 转专谞"讗 住拽"讞 讚讬讟讜诇 讛讗转专讜讙 转讞诇讛 讚讜诪讬' 讚转驻讬诇讬' 讜讘讚讙讜诇 诪专讘讘讛 讛拽砖讛 注诇 讝讛 讘转驻讬诇讬谉 驻讬专砖"讬 讘诪谞讞讜转 诪砖讜诐 讚讻转讬讘 讜讛讬讜 诇讟讜讟驻' 诇砖讜谉 专讘讬' 讜诇讗 讻转讬' 讜讛讬讛 诇砖讜谉 讬讞讬讚 讜讝讛 诇讗 砖讬讬讱 讘讗转专讜讙 讜注讬讬谞转讬 讘诪讟"诪 讘砖诐 讗讘谉 砖讜注讘 讚讙诐 讘转驻讬诇讬谉 讗讬谞讜 诪驻专砖 讻驻讬专砖"讬 讗诇讗 诪讚讻转讬' 讜拽砖专转诐 诇讗讜转 注诇 讬讚讱 讜诇讟讜讟驻转 讗诪专讬' 讻诇 讝诪谉 砖讗讜转 注诇 讬讚讱 讬讛讬讛 讟讜讟驻讜转 讘讬谉 注讬谞讬讱 注"砖 讜讛"谞 讙讘讬 诇讜诇讘 讻谉 讜讗"砖 诇砖讬讟转讜. 诪讬讛讜 诪转讜住' 讚砖诪注转讬谉 诪讘讜讗专 讚诇讗 住"诇 讛讻讬 讗诇讗 讻驻讬专砖"讬 讘诪谞讞讜转 讜讻讚讙讜诇 诪专讘讘讛 讜讛注讜诇诐 谞讜讛讙 讻诪讙"讗 诇讬讟讜诇 讛讗转专讜讙 转讞诇讛 讜诪"诪 注讜砖讬诐 讻诪"砖 转讜住' 诇讛驻讜讱 讛讗转专讜讙 砖诇讗 讬讛讬' 讻讚专讱 讙讚讬诇转讜 注讚 讗讞专 讛讘专讻讛 讜诇讗 讛讜注讬诇讜 讻诇讜诐 讻讬讜谉 砖讛讜讗 诪讛讜驻讱 讛讜讛 讻诪讗谉 讚诇讬转讬' 讜讛专讬 谞讟诇讜 讛诇讜诇讘 转讞诇讛 讜讻讛转讜住':


讛诇讜拽讞 诇讜诇讘 诪讞讘专讜. 讻' 专砖"讬 诇注诐 讛讗专抓 诇讗 讛讜讛 拽专讬 讞讘专讜 诪"砖 转讜住' 诪诪砖讗诇转 讗砖讛 诇讞讘专转讛 讛转诐 讗砖转 讞讘专 讛讬讗 砖驻讬专 讞讘讬专转讛 砖诇 讗砖转 注诐 讛讗专抓 砖讗诐 转谞砖讗 讛讬讗 诇注诐 讛讗专抓 讜讗讬讚讱 转谞砖讗讬 诇讞讘专 讬讛讬' 讝讜 讗砖转 注诐 讛讗专抓 讗讜 讗砖转 讞讘专 注讬讬' 讘讻讜专讜转 诇诪"讚 住讜祝 注"讘 专砖讘"讗 讗讜诪专 诪砖讜诐 专"诪 注"砖. 讜诪讛 砖讛拽砖讜 转讜住' 诪讛讗讜诪专 诇讞讘讬专讜 爪讗 讜诇拽讜讟 诇讱 转讗谞讬诐 讬驻讛 讻' 讻驻"转 砖讛注"讛 拽讜专讗 诇讞讘专 讞讘讬专讜 讗讘诇 诇讗 讛讞讘专 诇注诐 讛讗专抓 讻讘诪砖谞转讬谞讜 讗讘诇 诪讛 砖讛拽砖讜 诪讗讜诪专 讗讚诐 诇讞讘专讜 诇砖讻讜专 诇讜 驻讜注诇讬' 讜讘注讬 诇讗讜拽诪讜 讘讞讘讬专讜 谞讻专讬 拽' 砖驻讬专 讜讛讬' 谞专讗讛 讛转诐 砖讬讬讱 讞讘讬专讜 诪砖讜诐 讚讗讬 诇讗讜 讚讙讬讬住讬 讗讛讚讚讬 转讚讬专 诇讗 讛讜讛 讗讜诪专 诇讜 诇砖讻讜专 诇讜 驻讜注诇讬' 讗讘诇 讛讻讗 诪讻诇 讞谞讜谞讬 讗讚诐 诇讜拽讞 诪讛 爪讜专讱 讞讘专讜 讗讬 诇讗讜 讚讛讜讛 讞讘专讜 诪诪砖 讜讝讛 诇讗 砖讬讬讱 讘讞讘专 注诐 注诐 讛讗专抓 讜诪"诪 讬砖 诇驻拽驻拽 诪砖讜诐 讚讗讬 诇讗讜 讚讙讬讬住讬 讗讛讚讚讬 诇讗 讛讜讛 砖讜讗诇 诪诪谞讜 讗转专讜讙 讘诪转谞讛: 讘砖讘讬注讬转 谞讜转谉 诇讜 讗转专讜讙 讘诪转谞讛. 诇诪讗讬 讚讘注讬 诇诪讬诪专 讚诇讜诇讘 讗讝诇讬' 讘转专 讞谞讟讛 讛讜讗 诪砖诇 砖砖讬转 诇讗驻讜拽讬 讗转专讜讙 讗"讻 讛讛"谞 讛诇讜拽讞 讗转专讜讙 讘住讜讻讜转 砖诇 诪讜爪讗讬 砖讘讬注讬' 讬转谉 诇讜 诇讜诇讘 讘诪转谞讛 砖讛讗转专讜讙 谞诇拽讟 讘砖诪讬谞讬' 讜讛诇讜诇讘 讞谞讟 讘砖讘讬注讬' 讜讝讛 讚讜讞拽讜 注"讻 谞专讗讛 讬讜转专 讻驻讬' 讛诪砖谞讛 诇专诪讘"诐 讜讛专注"讘 讜讻驻讬 诪讛 砖讻' 讻驻"转 讚诇诪住拽谞讗 讚讙讘讬 注爪讬诐 讚诪砖讞谉 讗讝诇讬' 讘转专 专讜讘 注爪讬诐 讚注诇诪讗 讜讗讬谉 讘讛诐 砖讘讬注讬' 讛讛"谞 讘诇讜诇讘 讗讬谉 讘讜 诪砖讜诐 砖讘讬注讬' 讜诇讗 砖讬讬讱 讚讬谉 讝讛 讗诇讗 讘讗转专讜讙 讘砖讘讬注讬转 讜诇讗 讘诇讜诇讘 讘诪讜爪讗讬 砖讘讬注讬转:


讜诇讬转讬讘 诇讬' 讘讛讚讬'. 讜爪"注 诇诪讗谉 讚诇讗 讬讚注 讛讗 讗讬谉 诪讜住专讬诐 讚诪讬 砖讘讬注讬转 诇注"讛 讛"诇 诇讛拽砖讜转 讗诪砖谞转讬谞讜 诪"讟 讗讬谉 专砖讗讬 诇诇讜拽讞讜 讘砖讘讬注讬' 讜爪"诇 讚讛讜讛 住讚"讗 讚诪讻讬专转 讛讗转专讜讙 讙讜驻讬' 住讞讜专讛 讛讬讗 讜讗讬住讜' 讚讗讜专讬讬' 注"讻 爪专讬讱 诇拽讞讜 讘诪转谞讛 讗讱 诪讚讗诪专 专"讛 诪讜转专 诇讛注专讬诐 讜诇讛讘诇讬注 讚诪讬 讗转专讜讙 讜讗讬 讛讜讛 讗讬' 住讞讜专讛 讚讗讜专讬讬转讗 诇讗 讛讜讛 砖专讬谞谉 诇讛注专讬诐 讘讚讗讜专讬讬转讗 讗注"讻 讗讬谉 讘讝讛 诪砖讜诐 讗讬' 住讞讜专讛 讜诪讟注诐 砖讻' 转讜住' 砖讗讬谉 讗讬' 住讞讜专讛 讗诇讗 砖诇讜拽讞 讜讞讜讝专 讜诪讜讻专 讗讜 讛讜讗 讛诪诇拽讟 讜讛讜讗 讛诪讜讻专 注"砖 讗"讻 拽' 诇讬转讬讘 诇讬' 讘讛讚讬' 讻谞诇注"讚: 讬讜转专 诪诪讝讜谉 讙' 住注讜讚讜'. 讻' 转讜住' 讗注"讙 砖砖讬讜讜讬 讗转专讜讙 驻专讜讟讛 讛讬讬谞讜 诇讗讻讬诇讛 讗讘诇 讘讝诪谉 诪爪讜转讜 讜诇诪爪讜讛 砖讜讛 讬讜转专 诪诪讝讜谉 讙' 住注讜讚讜转 注讬讬' 砖讘转 拽讬"讞 注"讗 讚诪讝讜谉 讘' 住注讜讚讛 讛讜讗 驻讜谞讚讬讜谉 砖讛讜讗 讘' 讗讬住专 讜讙' 住注讜讚' 讛讜讗 讙' 讗讬住专讬诐 讜驻专讜讟讛 讛讜讗 讗' 诪砖诪谞讛 讘讗讬住专 谞诪爪讗 讙' 讗讬住专讬诐 讛讜讗 讻"讞 驻专讜讟讜转 讜讻砖讛讜住讬祝 诪砖讜诐 讛讬讚讜专 注讚 砖诇讬砖 讘诪爪讜讛 讬讛讬' 诇"讘 驻专讜讟讜转 讛讜讗 讚' 爪诇 讻住祝 诪注讜转 砖讘诪讚讬谞转讬谞讜 诇讛讜专讜转 砖诇讗 讛讻讘讬讚 讛拽讘"讛 注诇 讬砖专讗诇 讘诪爪讜转讬讜 讻讚讻转讬' 诇讗 拽谞讬转讬 诇讬 讘讻住祝 拽谞讛, 讜讬砖专讗诇 拽讚讜砖讬' 谞讜讛讙讬诐 住诇住讜诇 讘讻讘讜讚 讛' 讜转讜专转讜 讜诪爪讜转讬讜 讗砖专讬谞讜 诪讛 讟讜讘 讞诇拽谞讜 讜讬讜转专 谞"诇 讚讛讻讗 诪砖注专讬' 讙' 住注讜讚讜转 讜讬讬谉 讚讛讜讛 讟驻讬 讟讜讘讗 讜诪砖讜"讛 讗诪专讬' 诇拽诪谉 讻讚讬 诪谉 砖谞讬谞讜 诇专诪讝 注诇 讜讬诪谉 诇讛诐 讛诪诇讱 诪驻转 讘讙讬讜 讜讬讬谉 诪砖转讬讜:





驻谞讬 讬讛讜砖注

讘诪砖谞讛 讛诇讜拽讞 诇讜诇讘 诪讞讘讬专讜 讘砖讘讬注讬转 讻讜' 讜驻讬专砖"讬 讚讛诇讜拽讞 诇讜诇讘 诪注诐 讛讗专抓 讙专住讬谞谉 讻讜' 讚注诐 讛讗专抓 诇讙讘讬 讞讘专 诇讗 拽专讬 诇讬讛 讞讘讬专讜 讻讜' 注讻"诇. 讜讛转讜住' 讛拽砖讜 注诇讬讜 讜讻转讘讜 讚注诇 讞谞诐 讚讞拽 讚讘讻诪讛 讚讜讻转讬 诪爪讬谞讜 讚拽专讬 诇注诐 讛讗专抓 讞讘讬专讜 讻讜' 讜诇注谞"讚 讙讬专住转 专砖"讬 诪讜讻专讞 诪诇砖讜谉 讛诪砖谞讛 注爪诪讛 谞讛讬 讚讗砖讻讞谉 讘讻诪讛 讚讜讻转讬 讚砖讬讬讱 诇砖讜谉 讞讘讬专讜 讗驻讬诇讜 讙讘讬 注"讛 讛讬讬谞讜 讚讜拽讗 讛讬讻讗 砖讛注谞讬谉 诪讜讻讞 诪转讜讻讜 讚讗讬讬专讬 讘注诐 讛讗专抓 诪砖讗"讻 讛讻讗 讚诪诇砖讜谉 讛诪砖谞讛 注爪诪讛 诇讗 诪砖诪注 讻诇诇 讚讗讬讬专讬 讘注诐 讛讗专抓 讗讚专讘讗 诪讚拽转谞讬 诇驻讬 砖讗讬谉 专砖讗讬 诇诇讜拽讞讜 讘砖讘讬注讬转 诪砖诪注 讚讗讬谉 砖讜诐 讗讚诐 专砖讗讬 诇诪讜讻专讜 讜讗讬讻讗 诇诪讟注讬 讚讛讬讬谞讜 诪砖讜诐 讚讻讬讜谉 砖讛讗转专讜讙 谞诪讻专 讘讬讜拽专 诇爪讜专讱 诪爪讜讛 讜诇讗 诇讗讻讬诇讛 讗"讻 诇讗讻诇讛 讜诇讗 诇住讞讜专讛 讜讻讬讜谉 讚诇拽讜砖讟讗 讚诪讬诇转讗 诪讜拽诪讬谞谉 诇讬讛 讘讙诪专讗 讘注"讛 讚讜拽讗 诇驻讬 砖讗讬谉 诪讜住专讬谉 讚诪讬 驻讬专讜转 砖讘讬注讬转 诇注"讛 讗诇诪讗 讚讘讞讘专 砖专讬 讚诇讗 拽专讬谞谉 讘讬讛 诇讗讻诇讛 讜诇讗 诇住讞讜专讛 讗诇讗 讚讜拽讗 讘诪讬 砖诇讜拽讞 诪谉 讛砖讚讛 诇诪讻讜专 讘砖讜拽 讻诪"砖 讛转讜住驻讜转 谞拽讟讬谞谉 诪讬讛讗 讚诪转谞讬' 讙讜驻讗 诇讗 诪砖诪注 讻诇诇 讚讗讬讬专讬 讘注"讛 讗"讻 讬驻讛 讻转讘 专砖"讬 砖谞专讗讛 诇讜 诇讙专讜住 讛诇讜拽讞 诇讜诇讘 诪注诐 讛讗专抓 讻谞"诇 讘讻讜讜谞转 专砖"讬 讜讚讜"拽:


讘转讜住驻讜转 讘讚"讛 讬讜转专 诪诪讝讜谉 讙' 住注讜讚讜转 诪砖诪注 砖讬砖 讘讚诪讬 讗转专讜讙 讬讜转专 讻讜' 讛转诐 讘讗转专讜讙 驻住讜诇 讚诇讗 讘注讬 诇讬讛 讗诇讗 诇讗讻讬诇讛 讗讘诇 讛讻讗 讻砖专 讜讛讚专 诇讘专讻讛 讚诪讬讜 讬拽专讬诐 注讻"诇. 诪砖诪注 诪诇砖讜谉 讛转讜住驻讜转 讚讻诇 讛讚诪讬诐 砖谞讜转谞讬谉 讘砖讘讬诇 讗转专讜讙 讗驻讬诇讜 讘讗诇祝 讝讜讝 讘砖讘讬诇 诪爪讜转讜 驻砖讬讟讗 诇讛讜 讚讞诇 注诇讬讛 拽讚讜砖转 砖讘讬注讬转 讜诇讻讗讜专讛 诇讗 讬讚注谞讗 诪讛讬讻谉 驻砖讬讟讗 诇讛讜 讛讻讬 讚诪住讘专讗 诪砖诪注 讚讻讬讜谉 讚讻讜诇讗 诪讬诇转讗 讚砖讘讬注讬转 诪拽专讗 讚诇讗讻诇讛 谞驻拽讗 诇谉 讗"讻 诪砖诪注 讚诇讗 讞诇 拽讚讜砖转 砖讘讬注讬转 讗诇讗 讘砖讬注讜专 讚诪讬 砖讜讜讬讜 诇讗讻讬诇讛 讚讛讜讬 讻诪讜 讚专讱 讞讬诇讜诇 诪砖讗"讻 讘诪讛 砖诪讜住讬驻讬谉 注诇 讚诪讬讜 讘砖讘讬诇 诪爪讜转讜 讚讗讬谞讜 诪注谞讬谞讬 讗讻讬诇讛 讻诇诇 诪谞"诇 讚砖讬讬讱 讘讬讛 拽讚讜砖转 砖讘讬注讬转 讜讗讬 诪砖讜诐 拽讜砖讬转 讛转讜住驻讜转 诪诪砖谞讛 讚诪注讬诇讛 讘诇讗"讛 砖驻讬专 诪爪讬谞谉 诇讞诇拽 讚讝讬诪谞讬谉 砖讚诪讬 讗转专讜讙 讛谉 驻讞讜转 诪砖讜讛 驻专讜讟讛 诪砖讗"讻 讘讗转专讜讙 讚讞讝讬 诇诪爪讜讛 讬驻讛 讜诪讛讜讚专 讜专讗讜讬 诇讛转拽讬讬诐 讗驻讬诇讜 诇讗讻讬诇讛 砖讜讛 讬讜转专. 讜讗祝 讚讗驻砖专 讚诇讗 诪砖诪注 诇讬讛 诇讛转讜住驻讜转 讚住转诐 讗转专讜讙 砖专讗讜讬 诇诪爪讜转讜 讬讛讗 砖讜讛 讬讜转专 诪讙' 住注讜讚讜转 讗驻"讛 诇讚讬谞讗 爪"注 讻讬讜谉 讚诪住讘专讗 诇讗 诪砖诪注 讻谉 讜讗讜诇讬 诇讗 驻诇讜讙 专讘谞谉 讘讚诪讬 驻讬专讜转 砖讘讬注讬转 讘讻讛"讙 讜诪砖"讛 诇注讜诇诐 讘讻诇 讚诪讬 诪讻讬专转 驻讬专讜转 砖讘讬注讬转 砖讬讬讱 拽讚讜砖转 砖讘讬注讬转 讻谞"诇 讜注讬讬谉 注讜讚 讘住诪讜讱:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讘讙诪' - 专讘讬 讻讜驻诇 讘讛 讚讘专讬诐. 驻讬专砖"讬 砖专讘讬 讻讜驻诇 诪讗谞讛 讛' 讜讛诇讗讛 讚讜拽讗. 讜拽砖讛, 诪讗讞专 砖讟注诐 砖讻讜驻诇讬诐 讛讜讗 诪砖讜诐 砖讻诇 讛诪讝诪讜专 讻驻讜诇 诪专讗砖讜 注讚 讗讜讚讱, 诇诪讛 讗讬谉 专讘讬 讻讜驻诇 诪讗讜讚讱 讻专' 讗诇注讝专 讘谉 驻专讟讗. 讜谞专讗讛 诇讬讬砖讘 注"驻 讛讙诪专讗 讘诪讙讬诇讛 (讬讞:) 讗诪专转 诪讻讗谉 讜讗讬诇讱 讗住讜专 诇住驻专 讘讙讘讜专讜转 砖诇 诪拽讜诐 - 诪讬 讬诪诇诇 讙讘讜专讜转 讛' 讬砖诪讬注 讻诇 转讛诇讜转讬讜. 讜诪讗讜转讜 讛讟注诐 讗诪专讜 讘诪住' 讘专讻讜转 (诇讙:) 砖讘转驻诇讛 讗讬谉 诇讛讜住讬祝 注诇 "讛讙讚讜诇 讛讙讘讜专 讜讛谞讜专讗" - 注诇 讙' 讛砖讘讞讬诐 砖讛诐 诪驻讬 诪砖讛 专讘讬谞讜. 诇驻讬讻讱 住"诇 诇专讘讬 砖讗住讜专 诇讛讜住讬祝 砖讘讞 诇驻住讜拽讬 讛讛诇诇 讛诪砖讘讞讬诐, 讜讗讬谉 诇讻驻讜诇 诪讗讜讚讱 讜讗讬诇讱 讻讬 讛诐 驻住讜拽讬 砖讘讞. 专拽 诪讗谞讛 讛' 砖讛讬讗 转讞谞讛 讜讘拽砖讛 讬砖 诇讻驻讜诇 讜诇讛专讘讜转 讘讘拽砖讜转 讻诪讜 砖诪砖讛 专讘讬谞讜 讛专讘讛 讘讘拽砖讜转 "讜讗转谞驻诇 诇驻谞讬 讛' 讗专讘注讬诐 讬讜诐 讜讗专讘注讬诐 诇讬诇讛"72.
砖诐. 讘讙诪' - 诇讘专讱 讬讘专讱. 谞专讗讛 诇讘讗专, 砖讛讘专讻讛 讗讞专讬 讛讛诇诇 讚讜诪讛 诇讘专讻转 讬砖转讘讞. 讗讞专讬 讛讛诇诇 诇拽讘"讛 诪住讬讬诪讬诐 讘讘专讻讛 拽爪专讛 诇拽讘讜注 砖诇讗 讛住驻拽谞讜 诇讜诪专 讻诇 讛砖讬专讜转 讛转砖讘讞讜转 讜讛讛诇诇 讛专讗讜讬诐 诇讗讘讬谞讜 砖讘砖诪讬诐 讬转"砖.
讘注谞讬谉 注讜讘专 诇注砖讬讬转谉
砖诐. 讘讙诪' - 讗讘诇 诇驻谞讬讜 诪爪讜讛 诇讘专讱. 讜讛讙诪专讗 诪住讬拽讛 讻诇 讛诪爪讜转 讻讜诇谉 诪讘专讱 注诇讬讛谉 注讜讘专 诇注砖讬讬转谉 讜诪讗讬 诪砖诪注 讚讛讗讬 注讜讘专 诇讬砖谞讗 讚讗拽讚讜诪讬 讜讻讜'. 爪专讬讻讬诐 诇讛讘讬谉, 讛专讬 诪讬诪专讗 讚砖诪讜讗诇 砖讻诇 讛诪爪讜讜转 诪讘专讱 注诇讬讛谉 注讜讘专 诇注砖讬讬转谉 诪讜讘讗 讘讻诪讛 诪拽讜诪讜转 讘砖"住, 讜诇诪讛 讚谞讛 讛讙诪' 讘诪砖诪注讜转 注讜讘专 讚讜拽讗 讻讗谉 讘拽砖专 诇讬住讜讚讜 砖诇 讗讘讬讬 砖讛讘专讻讛 诇驻谞讬 讛诇诇 诪爪讜讛 讛讬讗 讜讛讞讬讜讘 注诇讬讛 讛讜讗 诪砖讜诐 砖讻诇 讛诪爪讜转 诪讘专讱 注诇讬讛谉 注讜讘专 诇注砖讬讬转谉.
讜讛谞讛 讛转讜住' 讚"讛 注讜讘专 诇注砖讬讬转谉 诪讘讬讗讬诐 诪讞诇讜拽转 专' 讬讜讞谞谉 讜专讘 讛讜谞讗 讘讬专讜砖诇诪讬, 讚诇专' 讬讜讞谞谉 诪讘专讻讬诐 注诇 讛诪爪讜讜转 注讜讘专 诇注砖讬讬转谉 讜诇专讘 讛讜谞讗 讘砖注转 注砖讬讬转谉. 爪"注 讘讛住讘专 讛诪讞诇讜拽转 - 诪讚讜注 住讜讘专 专讘 讛讜谞讗 砖讗讬谉 诇讘专讱 注讜讘专 诇注砖讬讬转谉, 讚诇讻讗讜专讛 诪住转讘专 讟驻讬 诇讘专讱 注讜讘专 诇注砖讬讬转谉 砖注讬"讝 转讞讜诇 讛讘专讻讛 注诇 注砖讬讬转 讻诇 讛诪爪讜讛. 讜谞专讗讛, 讚讛谞讛 讘讘专讻转 讛谞讛谞讬谉 讻"注 诪讜讚讜 讚讞讬讬讘讬诐 诇讘专讱 诇驻谞讬 砖谞讛谞讬诐, 讜讛讟注诐 诇讻讱 讛讜讗 注"驻 讛讙诪专讗 讘讘专讻讜转 (诇讛.) 砖讗住讜专 诇讬讛谞讜转 诪注讛"讝 讘诇讬 讘专讻讛 讜讻诇 讛谞讛谞讛 讘诇讗 讘专讻讛 诪注诇. 讬讜爪讗 砖讘讘讛"谞 讛讘专讻讛 诪转讬专讛 讗转 讛讛谞讗讛, 讜诇驻讬讻讱 讬砖 诇讘专讱 诇驻谞讬 讛讛谞讗讛. 讜谞讬转谉 诇讚讜谉 讘讘专讻转 讛诪爪讜转 - 讛讗诐 讙诐 讘诪爪讜讛 讬砖 讗讬住讜专 砖讛讜转专 讘讘专讻讛, 讗讜 砖讛讘专讻讛 讞诇讛 讻讚讬谉 砖讘讞 注诇 讛诪爪讜讛 讗讘诇 讗讬谉 讘讛 讚讬谉 诪转讬专.
诪住转讘专 讻讬 讘讝讛 驻诇讬讙讬 专' 讬讜讞谞谉 讜专' 讛讜谞讗 讘讬专讜砖诇诪讬. 诇专' 讬讜讞谞谉 讚讜诪讛 讘专讻转 讛诪爪讜转 诇讘专讻转 讛谞讛谞讬谉 - 讻讬 讛讘专讻讛 诪转讬专讛 讗转 讛诪爪讜讛 诇诪讬 砖注讜砖讛 讗讜转讛, 诇驻讬讻讱 诪讘专讻讬谉 讘专讻转 诪爪讜讛 注讜讘专 诇注砖讬讬转谉. 讘专诐 诇专讘 讛讜谞讗 讘专讻转 诪爪讜讛 讛讬讗 讘专讻转 砖讘讞 讘诇讘讚, 诪砖讜诐 讻讱 讗讬谉 拽驻讬讚讗 诇讘专讱 讗讜转讛 诇驻谞讬 讛诪爪讜讛, 讜讬讻讜诇讬诐 诇讘专讱 讗讜转讛 讙诐 讘砖注转 诪注砖讛 讛诪爪讜讛. 讛讜讻讞讛 诇讘讬讗讜专 讝讛 讬砖 讘专诪讘"诐 驻"讗 诪讘专讻讜转 (讛诇"讘 - 讙') 讜讝"诇, 讜诪讚讘专讬 住讜驻专讬诐 诇讘专讱 注诇 讻诇 诪讗讻诇 转讞诇讛 讜讗讞"讻 讬讛谞讛 诪诪谞讜 讻讜' 讜讻诇 讛谞讛谞讛 讘诇讗 讘专讻讛 诪注诇 讻讜' 讜讻砖诐 砖诪讘专讻讬诐 注诇 讛讛谞讬讬讛 讻讱 诪讘专讻讬谉 注诇 讻诇 诪爪讜讛 讜诪爪讜讛 讜讗讞"讻 讬注砖讛 讗讜转讛 注讻"诇. 讛专诪讘"诐 诪砖讜讛 讘专讻讜转 讛诪爪讜转 注诐 讘专讻讜转 讛谞讛谞讬谉, 讜诪砖诪注 诪诇砖讜谞讜 砖讙诐 讘讘专讻讜转 讛诪爪讜转 讬砖 讚讬谉 诪转讬专 讻诪讜 讘讘专讻讜转 讛谞讛谞讬谉.
注"驻 讬住讜讚 讝讛 讬砖 诇讛住讘讬专 讙诐 讗转 讛诪砖讱 住讜讙讬转谞讜. 讜讝讛 讛讘讬讗讜专, 讘拽砖专 诇讚讘专讬 讛诪砖谞讛 砖讛讘专讻讛 讗讞专讬 讛讛诇诇 讛讜讗 诪谞讛讙, 诪讜讻讬讞 讗讘讬讬 砖讚讬谉 讛讘专讻讛 诇驻谞讬 讛诇诇 讗讬谞讜 诪谞讛讙 - 讗诇讗 诪爪讜讛. 讛讜讗 诪住转讬讬注 诪讚讘专讬 砖诪讜讗诇, 砖讻诇 讛诪爪讜讜转 诪讘专讻讬谉 注诇讬讛谉 注讜讘专 诇注砖讬讬转谉, 讜注讜讘专 讛讜讗 诇砖讜谉 诇驻谞讬 讛诪注砖讛. 讟注诪讜 砖诇 砖诪讜讗诇 讛讜讗 诪砖讜诐 砖讘专讻转 讛诪爪讜讛 讛讬讗 诪讚讬谉 诪转讬专. 注"讻 讗讜诪专 讗讘讬讬, 砖讗讬谉 讛讘专讻讛 诪谞讛讙 讘注诇诪讗 讗诇讗 诪爪讜讛 讛讬讗. 讗讬诇讜 讛讬转讛 讘专讻转 砖讘讞 讘注诇诪讗 讬转讻谉 砖讗讬谉 讛讘专讻讛 诪爪讜讛 专拽 诪谞讛讙. 讗讜诇诐 诪驻住拽讜 砖诇 砖诪讜讗诇 诪讜讻讞 砖讛讘专讻讛 讛讬讗 诪爪讜讛, 讻讬 讘专讻讛 讝讜 讞诇讛 诇讛转讬专, 讜诇驻讬讻讱 讛讜讬' 诪爪讜讛, 讜讗讬谞讛 诪谞讛讙 讘注诇诪讗 讻讘专讻讛 砖诇讗讞专讬 讛讛诇诇. 讜诪砖讜"讛 讘讗讛 讛住讜讙讬讗 讻讗谉 诇讛讜讻讬讞 讘诪讜讘谉 注讜讘专 砖讛讜讗 诇驻谞讬 讛诪注砖讛 讻讬 注讬"讝 谞讜讻讬讞 讛讚讬谉 讚讗讘讬讬 讚讛讘专讻讛 诇驻谞讬 讛讛诇诇 讛讜讬' 诪爪讜讛 讜诇讗 诪谞讛讙 住转诐, 讚诪讻讬讜谉 砖诪讘专讻讬谉 讗讜转讛 讚讜拽讗 诇驻谞讬 讛诇诇 讻砖诪讜讗诇 讗讬谞讛 讘专讻转 砖讘讞 讘注诇诪讗 讗诇讗 讞诇讜转 诪转讬专, 讜诪转讬专 讛讜讗 讚讬谉 诪爪讜讛 讜讗讬谞讜 诪谞讛讙 讘注诇诪讗. 讘专讻转 砖讘讞 讗驻砖专 诇讘专讱 讘砖注转 讛讛诇诇 讜谞讬转谉 诇讜诪专 砖讞讬讜讘讛 讛讜讗 专拽 诪讟注诐 诪谞讛讙 - 讜讚讜诪讛 诇诪谞讛讙 讘专讻转 讛砖讘讞 讚讗讞专讬 讛诇诇. 讘专诐 讘专讻讛 讛讘讗讛 诇讛转讬专 讞讬讬讘讬谉 诇讘专讻讛 讚讜拽讗 诇驻谞讬 讛诇诇 讻讚讬 诇讛转讬专 讗诪讬专转 讛讛诇诇 诪转讞讬诇转讛.
砖诐. 转讜住' 讚"讛 讗讘诇 讻讜' 讜讬砖 砖讟注讜谉 讘专讻讛 诇驻谞讬讜 讜讗讬谉 讟注讜谉 讘专讻讛 诇讗讞专讬讜 讜诪驻专砖 讘讙诪专讗 诇讗转讜讬讬 专讬讞谞讬 讛讜讛 诪爪讬 诇诪讬诪专 诇讗转讜讬讬 讛诇诇 讜诪讙讬诇讛 讘诪拽讜诐 砖谞讛讙讜 砖诇讗 诇讘专讱 讗讞专讬讛谉 讻讜'.
讜谞专讗讛 砖讛砖诪讟转 讛诇诇 讜诪讙讬诇讛 诪转讘讗专转 注"讬 讛讞诇讜拽 讘讬谉 讛讘专讻讛 注诇 专讬讞谞讬 诇讘讬谉 讛讘专讻讜转 注诇 讛诇诇 讜诪讙讬诇讛. 讛讘专讻讜转 注诇 讛谞讗讜转, 讘讬谉 诪诇驻谞讬讛谉 讜讘讬谉 诪诇讗讞专讬讛谉, 讘专讻讜转 讛砖讘讞 注诇 讛讛谞讗讛 讛谉 讜诪讗讜转讜 讚讬谉 讘专讻讛. 讜讗注"驻 砖讛讘专讻讛 讛专讗砖讜谞讛 诇驻谞讬 讛讛谞讗讛 讘讗讛 诇讛转讬专, 诪"诪 注讬拽专 讞诇讜转 讚讬谞讛 讛讜讗 讚讬谉 讘专讻转 讛砖讘讞, 讜讘讻讱 砖讜讛 讛讬讗 诇讘专讻讛 砖诇讗讞专 讛讛谞讗讛 讚讙诐 讛讬讗 讞诇讛 诪讚讬谉 砖讘讞 讜讛讜讚讗讛 注诇 讛讛谞讗讛. 讬讜爪讗 砖注讬拽专 讞诇讜转 讛讚讬谉 讚砖转讬 讛讘专讻讜转 砖讜讜讛 讘讝讜 讜讘讝讜. 注诇 讝讛 诪讜讘讗 讘讙诪' 砖讛诪砖谞讛 讘讗讛 诇专讘讜转 专讬讞谞讬 砖诪讘专讻讬诐 诇驻谞讬 讛讛谞讗讛 讜诇讗 诇讗讞专讬讛. 诪讗讬讚讱 讘讛诇诇 讜讘诪讙讬诇讛 讛讘专讻讜转 诪诇驻谞讬讛谉 讘专讻讜转 讛诪爪讜讛 讛谉 讜讛讘专讻讜转 讚诇讗讞专讬讛谉 讘专讻讜转 讛砖讘讞 讛谉. 讞诇讜转 讛讚讬谉 讚讘专讻转 讛诪爪讜讛 诇驻谞讬讛 讗讬谞讛 砖讜讛 诇讞诇讜转 讛讚讬谉 讚讘专讻转 讛砖讘讞 讜讛讛讜讚讗讛 讗讞专讬讛. 讘专讻转 诪爪讜讛 讛讜讬' 讞诇讜转 注诇 讛诪爪讜讛, 讬砖 砖讬讬讻讜转 讘讬谉 讛诪爪讜讛 讜讘讬谉 讛讘专讻讛. 注诇 讬讚讛 谞注砖讛 拽讬讜诐 讛诪爪讜讛 讬讜转专 诪讛讜讚专 讜诪注讜诇讛. 讗讜诇诐 讛讘专讻讛 砖讗讞专 讛诪爪讜讛 讗讬谞讛 讞诇讛 注诇 讛诪爪讜讛 讗诇讗 讛讬讗 砖讘讞 讜讛讜讚讗讛 住转诐. 讛专讬 讬砖 讻讗谉 砖谞讬 讚讬谞讬 讘专讻讜转 砖讜谞讬诐. 诇驻讬"讝 讬"诇 砖诪砖讜诐 讻讱 驻讬专砖讛 讛讙诪专讗 砖讻讜讜谞转 讛诪砖谞讛 诇专讬讞谞讬 讜诇讗 诇讛诇诇 讜诪讙讬诇讛.
讜讛谞讛, 讛讬专讜砖诇诪讬 (讘专讻讜转, 驻专拽 拽诪讗) 诪驻专砖 砖讘专讻转 讬讛诇诇讜讱 讗讬谞讛 诪转讞讬诇讛 讘讘专讜讱 讻讬 讛讬讗 住诪讜讻讛 诇讘专讻讛 砖诇驻谞讬 讛讛诇诇. 讜讬砖 诇讛注讬专, 诪讻讬讜谉 砖讛讘专讻讛 砖诇驻谞讬 讛诇诇 讘专讻转 讛诪爪讜讛 讛讬讗 讜讬讛诇诇讜讱 讛讬讗 讘专讻转 讛砖讘讞 讜讛谉 砖转讬 讞诇讜转 讚讬谞讬 讘专讻讜转 砖讜谞讬诐 诇诪讛 谞讞砖讘讜转 住诪讜讻讜转 讗讞转 诇讞讘专转讛. 讜诇讻讗讜专讛 讬"诇 讻讬 讛讚讬谉 砖诇 住诪讜讻讛 诇讞讘专转讛 转诇讜讬 讘讝讛 砖讛讘专讻讜转 诪住讜讚专讜转 讝讜 讗讞专 讝讜 讗注"驻 砖讛谉 砖谞讬 拽讬讜诪讬诐 砖讜谞讬诐. 讘专诐 转讬专讜抓 讝讛 讗讬谞讜 谞讻讜谉, 讻讬 讘专讻转 讛讟讜讘 讜讛诪讟讬讘 砖讘讘讛"讝 讗讬谞讛 谞讞砖讘转 讻住诪讜讻讛 诇讘讜谞讛 讬专讜砖诇讬诐 讻讬讜谉 砖讛讬讗 讘专讻转 砖讘讞 讗讞专转 讜讗讬谞讛 诪注讬拽专 拽讬讜诐 讛诪爪讜讛 讚讘专讛诪"讝. 讛专讬 砖讚讬谉 住诪讜讻讛 诇讞讘专转讛 转诇讜讬 讘讞诇讜转 拽讬讜诐 讗讞转 - 讻讘专讻讜转 拽"砖 讜转驻诇讛 - 讜讗讬谉 诇讘专讻转 讛讟讜讘 讜讛诪讟讬讘 讗讜转讜 拽讬讜诐 讛诪爪讜讛 讚讘专讛诪"讝 砖讬砖 诇讙' 讛讘专讻讜转 讛专讗砖讜谞讜转. 诇驻讬"讝 注讚讬讬谉 讬砖 诇讛讘讬谉 讛讚讬谉 讚住诪讜讻讛 诇讞讘专转讛 讘讘专讻转 讬讛诇诇讜讱 砖诇讗讞专 讛讛诇诇 讗诇讬讘讗 讚讛讬专讜砖诇诪讬, 讚诇讻讗讜专讛 讛讘专讻讜转 诇驻谞讬 讛诇诇 讜诇讗讞专讬讛 诪讛讜讜转 砖谞讬 拽讬讜诪讬诐 砖讜谞讬诐, 讜爪"注.73
砖诐. 讘讗"讚 - 讚驻讬' 专"转 讚讗讬谉 诪讘专讻讬谉 诇砖诪讜专 讞讜拽讬讜 讗诇讗 讗转驻讬诇讬谉 诇讞讜讚讬讬讛讜 讜讚讜拽讗 讻砖诪住诇拽谉 诪砖讜诐 诇讬诇讛 讜讻诪"讚 诇讬诇讛 诇讗讜 讝诪谉 转驻讬诇讬谉 讛讜讗 注讻"诇.
讻转讘 讛专诪讘"诐 (驻"讚 诪转驻讬诇讬谉 讛诇讬"讗) 讜讝"诇 诪讬 砖讛谞讬讞 转驻讬诇讬谉 拽讜讚诐 砖转砖拽注 讛讞诪讛 讜讞砖讻讛 注诇讬讜 讗驻讬' 讛谉 注诇讬讜 讻诇 讛诇讬诇讛 诪讜转专 讜讗讬谉 诪讜专讬谉 讚讘专 讝讛 诇专讘讬诐 讗诇讗 诪诇诪讚讬谉 讗转 讛讻诇 砖诇讗 讬谞讬讞讜 转驻讬诇讬谉 注诇讬讛谉 讘诇讬诇讛 讗诇讗 讬讞诇爪讜 讗讜转谉 诪砖转砖拽注 讛讞诪讛 讜讻诇 讛诪谞讬讞 转驻讬诇讬谉 诇讻转讞讬诇讛 讗讞专 砖转砖拽注 讛讞诪讛 注讜讘专 讘诇讗讜 砖谞讗' 讜砖诪专转 讗转 讛讞拽讛 讛讝讗转 讙讜' 诪讬诪讬诐 讬诪讬诪讛 注讻"诇. 诪讘讜讗专 讘讚讘专讬讜 砖讛谞讞转 转驻讬诇讬谉 讘诇讬诇讛 讗住讜专讛 讘诇讗讜. 诇驻讬"讝 诇诪讛 诪讘专讻讬诐 注诇 讞诇讬爪转 转驻讬诇讬谉, 讛专讬 讗讬谉 诪讘专讻讬诐 讘专讻讛 注诇 诇讗讜 讜讗讬住讜专讬诐. 讜谞专讗讛, 讻讬 讘住讬诇讜拽 讛转驻讬诇讬谉 诇驻谞讬 讛诇讬诇讛 诪诇讘讚 砖注讬"讝 讗讬谞讜 注讜讘专 讘讗讬住讜专 诇讗讜 讛讜讗 讙诐 诪拽讬讬诐 注砖讛 讚砖诪讬专转 转驻讬诇讬谉. 讜讝"诇 讛专诪讘"诐 (驻"讚 诪转驻讬诇讬谉 讛诇讬"讚): 讞讬讬讘 讗讚诐 诇诪砖诪砖 讘转驻讬诇讬谉 讻诇 讝诪谉 砖讛诐 注诇讬讜 砖诇讗 讬住讬讞 讚注转讜 诪讛诐 讗驻讬' 专讙注 讗讞讚 砖拽讚讜砖转谉 讙讚讜诇讛 诪拽讚讜砖转 讛爪讬抓 讜讻讜'. 诪砖诪讜砖 转驻讬诇讬谉 诪讛讜讛 讞诇拽 诪砖诪讬专转 转驻讬诇讬谉. 讜注讬讬谉 诇拽诪谉 讘转讜住' (诪讜.) 讚"讛 讚讻诇 讛讗讜诪专讬诐 讻讬 注诇 诪砖诪讜砖 讛转驻讬诇讬谉 诪讘专讻讬诐 讗转 讘专讻转 诇砖诪讜专 讞讜拽讬讜, 讜讝"诇 讜诪住转讘专讗 讚诪讘专讻讬谉 诇砖诪讜专 讞讜拽讬讜 讻诪讜 讚诪讘专讻讬谉 诇砖诪讜专 讘转专 讚诪住诇拽讬谉 转驻诇转讜 注讻"诇. 讛专讬 讛转讜住' 诪讚诪讬诐 住诇讜拽 转驻讬诇讬谉 诇驻谞讬 讛诇讬诇讛 讜诪砖诪讜砖 转驻讬诇讬谉 讚砖谞讬讛诐 诪讛讜讜讬诐 拽讬讜诐 注砖讛 砖诇 "讜砖诪专转 讗转 讛讞拽讛 讛讝讗转" 砖诇 砖诪讬专转 转驻讬诇讬谉.
砖讜谞讛 讛谞讞转 转驻讬诇讬谉 讘诇讬诇讛 诪讘砖讘转 讜讬讜"讟. 讘诪谞讬讞 讘诇讬诇讛 驻讜住拽 讛专诪讘"诐 砖注讜讘专 讘诇讗讜 砖诇 砖诪讬专讛. 讗讘诇 讘砖讘转 讜讬讜"讟 讗讬谉 讛专诪讘"诐 (驻"讚 诪转驻讬诇讬谉 讛诇"讬) 诪讝讻讬专 讛诇讗讜 砖诇 砖诪讬专讛 讗诇讗 讛注砖讛 砖诇 讜讛讬讛 诇讗讜转 讜砖讘转 讜讬讜"讟 讛谉 注爪诪谉 讗讜转. 谞专讗讛 讻讬 砖讘转 讜讬讜"讟 讛诐 讝诪谞讬 驻讟讜专 讗讘诇 讛谞讞转 转驻讬诇讬谉 讘诇讬诇讛 诪讛讜讜讛 讗讬住讜专 砖诇 讘讟讜诇 砖诪讬专转 讛转驻讬诇讬谉 讜诇驻讬讻讱 注讜讘专 讘诇讗讜. 讚讬谉 讛砖诪讬专讛 讞诇 讘谞讜讙注 诇诇讬诇讛, 讚讬砖 讗讬住讜专 诪讟注诐 砖诪讬专讛 诇讛谞讬讞谉 讘诇讬诇讛, 讜讬砖 拽讬讜诐 诪爪讜转 砖诪讬专讛 诇讞诇爪谉 讘注讘讜专 讛诇讬诇讛. 诪讗讬讚讱 讘砖讘转 讜讘讬讜"讟 讬砖 驻讟讜专 转驻讬诇讬谉. 讗讬谉 讗讬住讜专 砖诪讬专讛 诇讛谞讬讞 转驻讬诇讬谉 讘砖讘转 讜讬讜"讟 讜讗讬谉 拽讬讜诐 诪爪讜转 砖诪讬专讛 诇讞诇爪谉 讘注讘讜专 砖讘转 讜讬讜"讟.
讜讛谞讛 讗讬转讗 诇拽诪谉 (诪讘.) 拽讟谉 讛讬讜讚注 诇谞注谞注 讞讬讬讘 讘诇讜诇讘 诇讛转注讟祝 讞讬讬讘 讘爪讬爪讬转 诇砖诪讜专 转驻讬诇讬谉 讗讘讬讜 诇讜拽讞 诇讜 转驻讬诇讬谉 讜讻讜'. 讜诇讻讗讜专讛 转诪讜讛 诪讗讞专 砖讞讬讜讘 讛讞谞讜讱 诪转讞讬诇 讘讝诪谉 砖讛拽讟谉 讬讻讜诇 诇注砖讜转 讗转 讙讜祝 讛诪爪讜讛 讻讘诇讜诇讘 讜讘爪讬爪讬转, 诇诪讛 讘转驻讬诇讬谉 转诇讜讬 讛讝诪谉 讚讜拽讗 讘砖诪讬专转 讛转驻讬诇讬谉. 讛专讬 讘注"讻 诪讜讻专讞 砖砖诪讬专转 转驻讬诇讬谉 诪讛讜讜讛 拽讬讜诐 讘注爪诐 诪爪讜转 讛转驻讬诇讬谉. 诪讬 砖讗讬谞讜 讬讜讚注 诇砖诪讜专 转驻讬诇讬谉 讗讬谞讜 注讜讘专 讘讗讬住讜专 讘诇讘讚 讗诇讗 讙诐 讞住专讛 诇讜 讘诪爪讜转 讛转驻讬诇谉 注爪诪讛 讻讬 砖诪讬专转 讛转驻讬诇讬谉 诪讛讜讜讛 拽讬讜诐 讘诪爪讜转 讛谞讞转 转驻讬诇讬谉 讘注爪诪谉. 诪砖讜诐 讻讱 专拽 拽讟谉 砖讬讻讜诇 诇砖诪讜专 讗转 讛转驻讬诇讬谉 谞讞砖讘 诇讘专 讞谞讜讱 讘诪爪讜转 转驻讬诇讬谉.
讜谞专讗讛 砖讝讛 讬住讜讚讛 砖诇 讘专讻转 注诇 诪爪讜转 转驻讬诇讬谉 - 讗砖专 诇讛专讘讛 专讗砖讜谞讬诐 讬砖 讘专讻转 注诇 诪爪讜转 转驻讬诇讬谉 谞讜住驻转 诇讘专讻转 诇讛谞讬讞 讘讻诇 讗谞驻讬 (注讬讬谉 讘住讜讙讬讜转 讘诪谞讞讜转 讜讘专讗砖讜谞讬诐), 讜诇讻讗讜专讛 讬驻诇讗, 诇诪讛 讬讘专讱 驻注诪讬讬诐 注诇 诪爪讜讛 讗讞转. 讜谞讬转谉 诇讜诪专 砖讘专讻转 诇讛谞讬讞 讛讬讗 讘专讻转 诪爪讜讛 驻砖讜讟讛 注诇 诪注砖讛 讛讛谞讞讛. 讗讜诇诐 讘专讻转 "注诇 诪爪讜转 转驻讬诇讬谉" 砖讬讬讻转 诇拽讚讜砖转 讛转驻讬诇讬谉 讜诇诪砖诪注讜转谉 诇讙讘专讗 砖诇讜讘砖 转驻讬诇讬谉 讘专讗砖讜 讻诪讜 砖讻讜转讘 讛专诪讘"诐 讘住讜祝 讛诇' 转驻讬诇讬谉 (驻"讚 讛诇讻"讛): 拽讚讜砖转 转驻讬诇讬谉 拽讚讜砖转谉 讙讚讜诇讛 讛讬讗 砖讻诇 讝诪谉 砖讛转驻讬诇讬谉 讘专讗砖讜 砖诇 讗讚诐 讜注诇 讝专讜注讜 讛讜讗 注谞讬讜 讜讬专讗 砖诪讬诐 讜讻讜'. 讬讜爪讗 讻讬 讘专讻转 注诇 诪爪讜转 转驻讬诇讬谉 讜讘专讻转 诇砖诪专 讞讜拽讬讜 讚讜诪讜转, 讻讬 砖转讬讛谉 砖讬讬讻讜转 诇拽讚讜砖转 讛转驻讬诇讬谉 讜诇讗 诇诪注砖讛 讛诪爪讜讛 讛驻砖讜讟讛 砖诇 讛谞讞讛.

砖诐. 转讜住' 讚"讛 注讜讘专. 专讘讜 讛砖讬讟讜转 讘转讜住' 诪转讬 诇讘专讱 讘专讻转 谞讟讬诇转 讛诇讜诇讘. 讗讞转 诪讛谉 讛讬讗 诇拽讞转 讗转 讻诇 讛诪讬谞讬诐 讘讻讜讜谞讛 砖诇讗 诇爪讗转 讘讛诐 注讚 砖诪讘专讱. 诇讻讗讜专讛 讚专讱 讛诇拽讬讞讛 讛讝讗转 讛讬讗 讛诪讜讘讞专转, 讻讬 讘讬谉 讛讘专讻讛 诇诪爪讜讛 诇讗 讬讞住专 诪注砖讛 讻诇诇 讗诇讗 讻讜讜谞讛 诇爪讗转 讘诇讘讚. 爪专讬讻讬诐 诇讘讗专 诇诪讛 砖讗专 讛砖讬讟讜转 讘转讜住' 讞诇拽讜 注诇 讛砖讬讟讛 讛讝讗转. 讜讗讻谉 讙诐 诪谞讛讙 专讜讘 讘谞"讬 讛讜讗 诇讗 诇注砖讜转 讻砖讬讟讛 讛讝讗转 - 讗诇讗 诇讛驻讜讱 讗转 讛讗转专讜讙 诇驻谞讬 讛讘专讻讛. (讜诪谞讛讙 讛讙专"讞 讜讛讙专"诪 讝爪"诇 讛讜讗 讻砖讬讟讛 讛砖谞讬' 讘转讜住' - 诇拽讞转 讙' 讛诪讬谞讬诐 讘诇讘讚 讘讬讚 讜诇讘专讱, 讜讗讞"讻 诇拽讞转 讗转 讛讗转专讜讙 讻讚专讱 讙讚讬诇转讜.)
讜谞专讗讛 讘讘讬讗讜专讜, 讚讬砖 诇注讬讬谉 讘讚讬谉 注讜讘专 诇注砖讬讬转谉 - 讗诐 讛讚讬谉 诪讞讬讬讘 砖讛讘专讻讛 转讛讬讛 诇驻谞讬 诪注砖讛 讛诪爪讜讛 讗讜 诇驻谞讬 拽讬讜诐 讛诪爪讜讛. 讜诪住转讘专 砖讘讻讱 驻诇讬讙讬 砖讗专 讛砖讬讟讜转 注诇 讛砖讬讟讛 讛谞"诇. 诇驻讬 砖讗专 讛砖讬讟讜转 讘转讜住' 诪讘专讱 诇驻谞讬 诪注砖讛 诪爪讜讛 (讗讜 诇拽讬讞转 讻讜诇诐, 讗讜 诇拽讬讞转 讛专讘讬注讬, 讗讜 讛驻讬讻转 讛讗转专讜讙). 讘专诐 诇驻讬 讛砖讬讟讛 砖诇讜拽讞 讘讻讜讜谞讛 砖诇讗 诇爪讗转 讜讗讝 诪讘专讱 - 讛专讬 诪注砖讛 讛诪爪讜讛 谞住转讬讬诐 拽讜讚诐 讛讘专讻讛. 讛讘专讻讛 讛讬讗 诇驻谞讬 拽讬讜诐 讛诪爪讜讛 讛诪转拽讬讬诪转 讘讻讜讜谞讛 诇爪讗转, 讜诇砖讬讟讛 讝讜 讘专讻讛 诇驻谞讬 拽讬讜诐 讛诪爪讜讛 讞砖讜讘讛 注讜讘专 诇注砖讬讬转谉. 讗诪谞诐 诇砖讬讟讜转 讛讗讞专讜转 讬砖 诇讘专讱 讛讘专讻讛 讚讜拽讗 诇驻谞讬 诪注砖讛 讛诪爪讜讛, 讜讗诐 诇讜拽讞 讘讻讜讜谞讛 砖诇讗 诇爪讗转 讛专讬 注讜砖讛 诪注砖讛 诪爪讜讛 诇驻谞讬 讛讘专讻讛. 讛讟注诐 诇讝讛 讛讜讗 诪驻谞讬 砖讻讜讜谞讛 诇讗 诇爪讗转 诪讜谞注 讗转 拽讬讜诐 讛诪爪讜讛 讜诇讗 讗转 诪注砖讛 讛诪爪讜讛, 讻讬 讛诇拽讬讞讛 讞砖讜讘讛 诪注砖讛 诪爪讜讛. 专讗讬讛 诇讻讱 诪讛住讜讙讬讗 讚诪讜爪讗 转驻讬诇讬谉 讘砖讘转 讘注专讜讘讬谉 (爪讜.) 讚讗讬转讗 讛转诐 讻讬 诇诪"讚 诪爪讜讜转 爪专讬讻讜转 讻讜讜谞讛 讬讻讜诇 诇讛谞讬讞 讛转驻讬诇讬谉 讘讻讜讜谞讛 砖诇讗 诇爪讗转 讜讗讬谞讜 注讜讘专 讘讘诇 转讜住讬祝. 讘专诐 诇诪"讚 诪爪讜讜转 讗讬谞谉 爪专讬讻讜转 讻讜讜谞讛 讬砖 讗讬住讜专 讘诇 转讜住讬祝. 讜诇讻讗讜专讛 诇诪讛 注讜讘专 讘讘诇 转讜住讬祝, 讬转讻讜讜谉 讘驻讬专讜砖 砖诇讗 诇爪讗转 讜诇讗 讬注讘讜专 讘讘诇 转讜住讬祝, 讻讬 讘讻讜讜谞讛 诪驻讜专砖转 砖诇讗 诇爪讗转 诇讻"注 讗讬谉 拽讬讜诐 诪爪讜讛 - 讻诪驻讜专砖 讻讗谉 讘转讜住'.
讜转讬专爪讜 讘注诇 住驻专 讛诇讬讻讜转 讗诇讬讛讜74 讜讛讙专"讞 讝爪"诇 讻讬 砖讜谞讛 讚讬谉 讛讻讜讜谞讛 砖诇讗 诇爪讗转 诇诪"讚 诪爪讜讜转 爪专讬讻讜转 讻讜讜谞讛 诪诇诪"讚 诪爪讜转 讗讬谞谉 爪专讬讻讜转 讻讜讜谞讛. 诇诪"讚 诪爪讜讜转 爪专讬讻讜转 讻讜讜谞讛 讛讻讜讜谞讛 诪讛讜讜讛 讞诇拽 诪注爪诐 讞诇讜转 讛诪爪讜讛, 讜讘诇讬 讻讜讜谞讛 诇爪讗转 讗讬谉 诪注砖讬讜 诪注砖讛 诪爪讜讛 讻诇诇. 诪砖讜诐 讻讱 讛诇讜讘砖 转驻讬诇讬谉 讘砖讘转 讘讻讜讜谞讛 砖诇讗 诇爪讗转 讗讬谞讜 注讜讘专 讘讘诇 转讜住讬祝 讚讗讬谞讜 诪注砖讛 诪爪讜讛 讻诇诇. 诪讗讬讚讱 诇诪"讚 诪爪讜讜转 讗讬谞谉 爪专讬讻讜转 讻讜讜谞讛, 讻砖讛讜讗 诪转讻讜讜谉 砖诇讗 诇爪讗转 - 讛讙诐 砖讗讬谞讜 讬讜爪讗 讗转 讬讚讬 拽讬讜诐 讛诪爪讜讛, 诪讻诇 诪拽讜诐 讬砖 讞诇讜转 诪注砖讛 诪爪讜讛 讜注讜讘专 讘讘诇 转讜住讬祝. 讘诇 转讜住讬祝 讗讬谞讜 转诇讜讬 讘拽讬讜诐 讛诪爪讜讛 讗诇讗 讘诪注砖讛 讛诪爪讜讛, 讜讛诪讜住讬祝 讘诪注砖讛 讛诪爪讜讛 注讜讘专 讘讘"转. 讬讜爪讗 诪讝讛 讚诇诪"讚 诪爪讜讜转 爪专讬讻讜转 讻讜讜谞讛 诪讬 砖讬讟讜诇 诇讜诇讘 讘讻讜讜谞讛 砖诇讗 诇爪讗转 讜讬讘专讱 诇驻谞讬 砖讬转讻讜讬谉 诇爪讗转 讛专讬 讛讜讗 诪讘专讱 诇驻谞讬 诪注砖讛 讛诪爪讜讛 讻讚讬谉. 讗讜诇诐 诇诪"讚 诪爪讜讜转 讗讬谞谉 爪专讬讻讜转 讻讜讜谞讛 - 诪讬 砖诇讜拽讞 讗转 讛诪讬谞讬诐 讘讻讜讜谞讛 砖诇讗 诇爪讗转 - 讻讘专 讛砖诇讬诐 诪注砖讛 讛诪爪讜讛, 讻讬 讻讜讜谞转讜 砖诇讗 诇爪讗转 注讬讻讘讛 专拽 讗转 讞诇讜转 拽讬讜诐 讛诪爪讜讛. 诇驻讬讻讱 讛诪谞讬讞 转驻讬诇讬谉 谞讜住驻讬诐 讘讻讜讜谞讛 砖诇讗 诇爪讗转 注讜讘专 讘讘"转 讚讬砖 讛讜住驻讛 讘诪注砖讛 讛诪爪讜讛. 讜诇讻谉 诇讚注讛 讝讜 讗诐 诪讘专讱 讗讞专讬 诇拽讬讞讛 - 砖讘注砖讬讬转讛 讻讜讜谉 砖诇讗 诇爪讗转, 讛专讬 讛讜讗 诪讘专讱 讗讞专讬 诪注砖讛 讛诪爪讜讛, 讜诇讗 注讜讘专 诇注砖讬讬转谉. 诪砖讜诐 讻讱 讗讬谉 诇拽讞转 讛诇讜诇讘 讘讻讜讜谞讛 砖诇讗 诇爪讗转 讘讜 讜讗讞"讻 诇讘专讱 讜诇讻讜讜谉 诇爪讗转 讘讜. 讘专讻讛 讘讗讜驻谉 讝讛 讛讬讗 讗讞专讬 诪注砖讛 讛诪爪讜讛 讚诇拽讬讞讛 讜诇讗 诇驻谞讬讛. 诪住拽谞转 讛讚讘专讬诐 - 讛诪讞诇讜拽转 讘讬谉 讛砖讬讟讜转 讘讘专讻转 诇讜诇讘 讛讬讗: 讛讗诐 讞讬讬讘讬诐 诇讘专讱 讗转 讛讘专讻讛 讚讜拽讗 诇驻谞讬 诪注砖讛 讛诪爪讜讛 讗讜 讚诇诪讗 讬砖 诇讘专讱 诇驻谞讬 拽讬讜诐 讛诪爪讜讛 讘诇讘讚.
讙

讘专诐 讛诪讞诇讜拽转 谞讬转谞讛 诇驻专砖 讘讗讜驻谉 讗讞专. 讬砖 诇讚讜谉 讘诪爪讜转 诇拽讬讞转 讛诇讜诇讘 讛讗诐 讝拽讜拽 诇诪注砖讛 诇拽讬讞讛 诪诪砖 讗讜"讚 诪转拽讬讬诪转 讛诪爪讜讛 讘转驻讬住转 讛诪讬谞讬诐 讘讬讚 讘诇讬 驻注讜诇转 诇拽讬讞讛. 讜讬"诇 讚讘讝讛 驻诇讬讙讬 砖讬讟讜转 讛转讜住' 诇驻讬 讛讚注讛 讚诇讜拽讞讬诐 讛诇讜诇讘 讘讻讜讜谞讛 砖诇讗 诇爪讗转 讜诪讘专讻讬诐 讘讻讜讜谞讛 诇爪讗转, 讗讬谉 讚讬谉 诪注砖讛 诇拽讬讞讛 讘诪爪讜转 诇讜诇讘 讗诇讗 砖诪拽讬讬诪讬谉 讛诪爪讜讛 讘转驻讬住转 讛讬讚. 谞诪爪讗 诪讘专讱 注讜讘专 诇注砖讬讬转谉, 讚讛讗 讻砖诪讘专讱 讜诪讻讜讜谉 诇爪讗转 诪拽讬讬诐 讛诪爪讜讛 讗讞专讬 讛讘专讻讛 讘转驻讬住转 讛讬讚 讜诇讗 讘诇拽讬讞讛 讛专讗砖讜谞讛 讜讝讛讜 诪砖讜诐 砖讗讬谉 讚讬谉 诪注砖讛 讜驻注讜诇讛 讘诪爪讜转 讛诇讜诇讘. 讛砖讬讟讜转 讛讞讜诇拽讜转 讚注转诐 讚讬砖 讚讬谉 驻注讜诇转 诪注砖讛 诇拽讬讞讛 讘诪爪讜转 讛诇讜诇讘 讜诪砖讜诐 讻谉 住讜讘专讜转 讚爪专讬讱 诇注砖讜转 诪注砖讛 诇拽讬讞讛 讗讞专讬 讛讘专讻讛 讜诇讗 诇驻谞讬 讛讘专讻讛 讻讚讬 砖讛讘专讻讛 转讛讬' 注讜讘专 诇注砖讬讬转谉, 讚讛讬讬谞讜 诇驻谞讬 驻注讜诇转 诪注砖讛 讛诇拽讬讞讛. 讜诇驻讬"讝 诇讻"注 诪讘专讻讬诐 诇驻谞讬 诪注砖讛 讛诪爪讜讛 讜诇讗 诇驻谞讬 拽讬讜诐 讛诪爪讜讛 讙专讬讚讗, 讗诇讗 讚驻诇讬讙讬 诪讛讜 诪注砖讛 讛诪爪讜讛 讚诇讜诇讘 - 转驻讬住讛 讘讬讚 讘诇讬 诪注砖讛 诇拽讬讞讛 讗讞专 讗讜"讚 讬砖 讚讬谉 诪注砖讛 诇拽讬讞讛 诪诪砖 讜爪专讬讱 诇注砖讜转 诪注砖讛 诇拽讬讞讛 诪诪砖 讗讞专讬 讛讘专讻讛 (讛驻讬讻转 讛讗转专讜讙 讗讜 诇拽讬讞转 讛讗转专讜讙 诪讛砖讜诇讞谉 讜讻讚讜诪讛.) 讬讜爪讗 讚诇讻"注 诪讘专讻讬诐 讚讜拽讗 注诇 诪注砖讛 诪爪讜讛 讜诇讗 注诇 拽讬讜诐 诪爪讜讛 讙专讬讚讗75.
讚

注讜讚 讬"诇, 讚讙诐 诇砖讬讟讛 砖讬砖 诇讻讜讜谉 砖诇讗 诇爪讗转 注讚 砖诪讘专讱 讬砖 爪讜专讱 讘驻注讜诇转 诇拽讬讞讛 诪诪砖, 讗讱 住讜讘专转 砖诪注砖讛 诇拽讬讞讛 谞讬转谉 诇讛注砖讜转 讗讞专讬 讛讘专讻讛 注"讬 讛讙讘讛转 讛诪讬谞讬诐 砖讘讬讚讜. 讗驻讬' 讻砖诇拽讞诐 讻讘专 诪讛砖讜诇讞谉 讜讗讞讝诐 讘讬讚讜 诇驻谞讬 讛讘专讻讛 注讚讬讬谉 砖讬讬讱 诪注砖讛 诇拽讬讞讛 讗讞专讬 讛讘专讻讛 讘注讜砖讛 诪注砖讛 讛讙讘讛讛, 讜讛讘专讻讛 砖讛讜讗 诪讘专讱 诇驻谞讬 诪注砖讛 讛讛讙讘讛讛 讛讬讗 注讜讘专 诇注砖讬讬转谉. 讛砖讬讟讜转 讛讞讜诇拽讜转 住讜讘专讜转 讚讗讬谉 讛讙讘讛讛 讝讜 讞砖讜讘讛 诪注砖讛 诇拽讬讞讛, 讚诇拽讬讞讛 讛讬讗 诇拽讬讞转 讛诪讬谞讬诐 讻讚专讱 讙讚讬诇转谉 诇转讜讱 讬讚讜, 讗讘诇 讗讬谉 讞诇讜转 砖诐 诪注砖讛 诇拽讬讞讛 讘讛讙讘讛转 诪讬谞讬诐 砖讛讜讗 讻讘专 讗讜讞讝诐 诪诇驻谞讬 讻谉, 讜讘讻讱 诇讗 转讛讬讛 讛讘专讻讛 注讜讘专 诇注砖讬讬转谉. (讘谞讜讙注 诇讚讬谉 讬讚 讘讙讬专讜砖讬谉 讬砖 讚讬讜谉 讘驻讜住拽讬诐 讗诐 讝讛 谞讞砖讘 转驻讬住转 讬讚 讛讗砖讛 讗讜 讛讙讘讛讛 讘讬讚讛. 诪住转讘专 砖讘讙讟 讛讜讗 讚讬谉 转驻讬住讛 讜诇讗 讛讙讘讛讛. 诪讗讬讚讱 讘诇讜诇讘 讻讬讜谉 讚讻转讬讘 讘讛 诇拽讬讞讛 讗讬谉 讛转驻讬住讛 诪讜注讬诇讛 讜专拽 驻注讜诇转 诪注砖讛 诇拽讬讞讛, 讜讗驻砖专 诇讜诪专 讚讝讜讛讬 讛讙讘讛讛.)
讛

砖诐. 讘讗"讚 - 讗"谞 诪砖讜诐 讚诇讗 讙诪专讛 诪爪讜转讜 注讚 讗讞专 谞讬注谞讜注 讚诪讛"讟 谞诪讬 诪讘专讻讬谉 讗谞讟讬诇转 讬讚讬诐 讗讞专 谞讟讬诇讛 讚诇讗 讙诪专 诪爪讜转讜 注讚 讗讞专 谞讬讙讜讘 讻讜' 讚讗住讜专 诇讗讻讜诇 讘诇讗 谞讬讙讜讘 讬讚讬诐 讜讻讜'. 谞专讗讛 讚诇驻讬 砖讬讟讛 讝讜 讗讬谉 讞讜讘讛 诇讘专讱 诇驻谞讬 诪注砖讛 讛诪爪讜讛 讗诇讗 诇驻谞讬 砖讙讜诪专讬诐 讗转 拽讬讜诐 讛诪爪讜讛, 讜讙诐 讗讞专讬 讛诇拽讬讞讛 诪讘专讻讬诐 注诇 讛谞注谞讜注讬诐 讜讗讞专讬 讛谞讟讬诇讛 诪讘专讻讬诐 注诇 讛谞讬讙讜讘, 讻诇讜诪专, 讛讘专讻讛 讞诇讛 注诇 拽讬讜诐 讛诪爪讜讛. 讜谞专讗讛 砖诇砖讬讟讛 讝讜 讗讬谉 讗讬住讜专 诇注砖讜转 诪爪讜讛 讘诇讬 讘专讻讛, 讜诇讗 讻专诪讘"诐 (注讬讬谉 诇注讬诇), 砖讛专讬 注讜砖讬诐 诪爪讜转 讛诇拽讬讞讛 讜讗讞"讻 诪讘专讻讬诐 注诇 讛拽讬讜诐 砖讘谞注谞讜注讬诐. 诇驻讬"讝 砖讜谞讛 讘专讻转 讛诪爪讜讜转 诪讘专讻转 讛谞讛谞讬谉. 讘讘专讻讜转 讛谞讛谞讬谉 拽讬讬诐 讗讬住讜专 诇讬讛谞讜转 诇驻谞讬 砖诪讘专讻讬诐, 诪砖讗"讻 讘讘专讻转 讛诪爪讜转 讗讬谉 讗讬住讜专 诇注砖讜转 讗转 诪注砖讛 讛诪爪讜讛 讘诇讬 讘专讻讛. 讘专讻转 讛诪爪讜讛 讗讬谞讛 讞诇讜转 诪转讬专, 专拽 讘专讻转 砖讘讞 注诇 讛诪爪讜讛 讘谞讬讙讜讚 诇讘专讻转 讛谞讛谞讬谉 讚讛讜讬' 诪转讬专 讜讞讬讬讘讬谉 诇讘专讻讛 讚讜拽讗 诇驻谞讬 砖讗讜讻诇讬诐.
讗诪谞诐 诇驻讬 讛讚注讛 讛讝讗转 讗讬谉 讛谞注谞讜注讬诐 诪爪讜讛 讘注诇诪讗 讗诇讗 讛诐 诪讛讜讜讬诐 讞诇拽 诪注讬拽专 拽讬讜诐 诪爪讜转 讜诇拽讞转诐 注爪诪讛 讜诪砖讜诐 讻讱 诪讘专讻讬诐 诇驻谞讬 讛谞注谞讜注讬诐 (讜注讬讬谉 诇注讬诇 讘砖注讜专讬诐). 讗讱 诇驻讬"讝 爪"注 诇诪讛 诪讘专讻讬诐 讗讞专 讛谞讟讬诇讛 诇驻谞讬 谞讬讙讜讘 讬讚讬诐, 讛诇讗 诪驻讬专砖"讬 讘诪住' 住讜讟讛 (讚:) 诪砖诪注 砖讛讚讬谉 砖讗讬谉 诇讗讻讜诇 诇讞诐 诇驻谞讬 谞讬讙讜讘 讗讬谞讜 讚讬谉 讘讟讛专转 讜谞讟讬诇转 讛讬讚讬诐 讗诇讗 讚讬谉 爪讚讚讬 讛讜讗 砖诇讗 诇讗讻讜诇 诇讞诐 诪讗讜住 讜讘讝讜讬 诪诪讬 讛谞讟讬诇讛, 讜诪讗讞专 砖讗讬谉 讛谞讬讙讜讘 讞诇拽 诪诪爪讜转 谞讟讬诇转 讛讬讚讬诐 注爪诪讛 诪讛专讗讜讬 砖转讛讬讛 讛讘专讻讛 诇驻谞讬 讛谞讟讬诇讛. 讜讗讻谉 讻谉 驻住拽 讛专诪讘"诐 (驻讬"讗 诪讘专讻讜转 讛诇"讙) 诇讘专讱 注诇 谞讟讬诇转 讬讚讬诐 讚讜拽讗 诇驻谞讬 讛谞讟讬诇讛 - 讻讬 住讜讘专 砖谞讙讜讘 讛讬讚讬诐 讗讬谞讜 讞诇拽 诪诪爪讜转 谞讟讬诇转 讛讬讚讬诐 讙讜驻讗. 专讗讬讬讛 诇讻讱, 讻砖讛专诪讘"诐 (讘驻"讜 诪讘专讻讜转 讛诇"讚) 诪讙讚讬专 讗转 诪爪讜转 谞讟讬诇转 讛讬讚讬诐 讘转讞讬诇讛 讗讬谞讜 诪讘讬讗 讗转 讞讜讘转 讛谞讙讜讘, 讜专拽 讘讛诇讻讛 讛讗讞专讜谞讛 砖讘驻专拽 (砖诐 讛诇"讻) 诪讝讻讬专 讗转 讛讗讬住讜专 诇讗讻讜诇 讘讬讚讬诐 专讟讜讘讜转. 讛专讬 砖诇专诪讘"诐 讗讬谉 谞讙讜讘 讛讬讚讬诐 讞诇拽 诪诪爪讜转 讛谞讟讬诇讛, 讻讬 诪爪讜转 讛谞讟讬诇讛 讛讬讗 讚讬谉 讟讛专转 讛讬讚讬诐, 讜讛专讗讬讬讛 讻讬 讙诐 讟讘讬诇转 讬讚讬诐 讘诪拽讜讛 诪讜注诇转, 讜砖诐 驻讜注诇讬诐 讛诪讬诐 诇讘讚诐 讜诇讗 讛谞讙讜讘. 讚讬谉 讛谞讙讜讘 讞讬讜讘 讗讞专 讛讜讗 讜讘讜讚讗讬 讗讬谉 讘讜 讘专讻讛 诇专诪讘"诐, 讜砖诇讗 讻讚注转 讛转讜住' 讻讗谉.
谞专讗讛 讻讬 拽讬讬诐 注讜讚 谞"诪 讘讬谉 讛转讜住' 讜讛专诪讘"诐 - 讗诐 讛讬讚讬诐 诪转谞讙讘讜转 讗讞专讬 讛谞讟讬诇讛 诪注爪诪谉 讘诇讬 诪注砖讛 谞讙讜讘, 讻讬 诇讚注转 讛专诪讘"诐 讜专砖"讬 诪讗讞专 砖讛讬讚讬诐 谞讙讜讘讜转 诇讬讻讗 讗讬住讜专 讗讻讬诇转 诇讞诐 专讟讜讘 讜诪讗讜住. 讗讜诇诐 诇驻讬 讛转讜住' 砖讛谞讙讜讘 诪讛讜讜讛 讞诇拽 诪注爪诐 诪爪讜转 讛谞讟讬诇讛, 讬"诇 讻讬 讚讜拽讗 诪注砖讛 谞讙讜讘 诪讜注讬诇 讜诇讗 谞讙讜讘 讛讘讗 诪诪讬诇讗.
讘专诐 讬转讻谉 讻讬 讙诐 专砖"讬 住"诇 讻讚注转 讛转讜住' 诇讘专讱 讗讞专讬 讛谞讟讬诇讛 诇驻谞讬 讛谞讙讜讘 (砖诇讗 讻驻住拽 讛专诪讘"诐) 讗讘诇 诇讗 诪讟注诪诐. 谞讬转谉 诇讜诪专 砖诇专砖"讬 讗讬谉 讘专讻转 讛谞讟讬诇讛 讞诇讛 注诇 诪注砖讛 讛诪爪讜讛 讗诇讗 注诇 讞诇讜转 讟讛专转 讛讬讚讬诐. 讜讗讻谉 砖讬讟转 讘讛"讙 讜专砖"讬 砖诪讘专讻讬诐 讗讞专讬 讟讘讬诇讛 讘诪拽讜讛 (驻讬"讗 诪讘专讻讜转 讘讛讙"诪 讗讜转 讗'), 讻讬 诇讗 转讬拽谞讜 讘专讻转 讛讟讘讬诇讛 注诇 诪注砖讛 讛诪爪讜讛 讜注诇 诪注砖讛 讛讟讘讬诇讛, 讗诇讗 注诇 讞诇讜转 讛讟讘讬诇讛 讜讛讟讛专讛, 讜诇驻讬讻讱 诪讘专讻讬诐 讚讜拽讗 讗讞专讬 讛讟讘讬诇讛 注诇 讞诇讜转 讛讟讛专讛. 讜讛讜讗 讛讚讬谉 讘谞讬讚讜谉 谞讟讬诇转 讬讚讬诐 讬"诇 砖讛讘专讻讛 讛讜转拽谞讛 注诇 讞诇讜转 讟讛专转 讛讬讚讬诐 讜注诇 讻谉 诪讘专讻讬诐 讚讜拽讗 讗讞专讬 讛谞讟讬诇讛. 讗讘诇 诇讗 诪讟注诐 讛转讜住' 砖讛讘专讻讛 讞诇讛 注诇 诪注砖讛 讛谞讙讜讘76.
讘讚讜诪讛 诇讻讱, 诇驻讬 砖讬讟讛 讗讞转 (注讬' 专讗"砖 驻"拽 讚讻转讜讘讜转 住讬"讘) 诪讘专讻讬诐 讘专讻转 讗讬专讜住讬谉 讚讜拽讗 讗讞专讬 诪注砖讛 讛讗讬专讜住讬谉 讻讬 讗讬谞谞讛 讘专讻转 讛诪爪讜讛 讗诇讗 讘专讻转 砖讘讞 注诇 讞诇讜转 讛讗讬专讜住讬谉. 讜讻谉 讘专讻转 讛砖讞讬讟讛 讗讬谞讛 讘专讻转 讛诪爪讜讛 讗诇讗 讘专讻转 砖讘讞 注诇 讞诇讜转 讛砖讞讬讟讛. 讜讘专讻转 诇讛讻谞讬住讜 讘讘专讬转讜 砖诇 讗讘专讛诐 讗讘讬谞讜 诇驻讬 讛转讜住' 讛讬讗 注诇 讞诇讜转 讛诪讬诇讛 讜诇讗 注诇 诪注砖讛 诪爪讜转 讛诪讬诇讛 讜讗讻诪"诇, 讜讛讘拽讬 讬诪爪讗 讗转 讛专讗讬讜转 讘诪拽讜诪谉.
讜)

砖诐. 讘讗"讚 - 讜爪"诇 注"讻 讛讜讗讬诇 讜讛诪爪讜讛 诇讗 谞讙诪专 注讚讬讬谉 诇讙诪专讬 讚讘注讬 谞讬注谞讜注 诪讘专讱 讜注讜讚 讻讜' 诪谞讛讙谉 砖诇 讗谞砖讬 讬专讜砖诇讬诐 讜讻讜'. 诇驻讬 讘注诇讬 讛转讜住' 诪谞讛讙 讗谞砖讬 讬专讜砖诇讬诐 讛讜讗 讚讬谉 讘注爪诐 诪爪讜转 诇讜诇讘 砖诇 讜诇拽讞转诐 讜讗讬谞讜 讞讘讬讘讜转 诪爪讜讛 讘注诇诪讗. 讜讛讗 讚讗讬转讗 讘讙诪专讗 诇拽诪谉 (诪讗:) "诪讗讬 拽诪"诇 诇讛讜讚讬注讱 讻诪讛 讛讬讜 讝专讬讝讬谉 讘诪爪讜转", 诪驻专砖讬诐 讛转讜住' - 讝专讬讝讬谉 讘诪爪讜转 诇讜诇讘 注爪诪讛. 讜诪砖讜诐 讻讱 注讚讬讬谉 谞讞砖讘 诪注砖讛 讛专讗讜讬 诇讘专讻转 诇讜诇讘. 讜讬砖 诇爪讬讬谉 砖讛专诪讘"诐 (驻"讝 诪诇讜诇讘 讛诇讻"讚) 诪讘讬讗 讗转 讛诪谞讛讙 砖诇 讗谞砖讬 讬专讜砖诇讬诐 讗注"驻 砖讗讬谞讜 诪讝讻讬专 砖讗专 诪谞讛讙讬 讬专讜砖诇讬诐, 讜讻谞专讗讛 砖讛讜讗 诪住讻讬诐 诇转讜住' 砖诪谞讛讙诐 诪讛讜讜讛 诪爪讜转 诇讜诇讘 讚讗讜专讬讬转讗 讜讗讬谞讜 专拽 讞讬讘转 诪爪讜讜转 讘注诇诪讗. 讙诐 诪讛转讜住' 诇拽诪谉 (诪讛: 讚"讛 讗讞讚) 讜讝"诇, 讗讘诇 诇讜诇讘 讗讬谉 注讬拽专 诪爪讜转讜 讗诇讗 驻注诐 讗' 讘讬讜诐 注讻"诇, 诪砖诪注 砖讘诇拽讬讞转 讛诇讜诇讘 讬讜转专 诪驻注诐 讗' 讬砖 讛讚讜专 诪爪讜讛 讜诪谞讛讙 讗谞砖讬 讬专讜砖诇讬诐 讛讜讗 诪爪讜转 诇讜诇讘 注爪诪讛 诪讛讜讚专转 讬讜转专.

砖诐. 讘讗"讚 - 讘讬专讜砖诇诪讬 讚讘专讻讜转 讻讜' 谞转注讟祝 讘讛 讗讜诪专 讗拽讘"讜 诇讛转注讟祝 讘爪讬爪讬转 讜讛讬讬谞讜 讟注诪讗 诇驻讬 砖讛诪爪讜讛 诪讜砖讻转 讻诇 讝诪谉 砖讛讜讗 诪注讜讟祝 讜注讜诪讚 讜讻讜'. 专"诇 讻讬 讘爪讬爪讬转 讬砖 砖谞讬 拽讬讜诪讬诐: 讗) 诪注砖讛 讛注讟讬驻讛; 讘) 砖讛讙讘专讗 诇讜讘砖 爪讬爪讬转 讜注讟讜祝 讘讟诇讬转, 讜诪讘专讱 讻诇 讝诪谉 讛拽讬讜诐 讻砖讛讜讗 诇讜讘砖 讛讟诇讬转. 讜讻谉 讘诇讜诇讘 讬砖: 讗) 拽讬讜诐 谞讟讬诇讛; 讘) 拽讬讜诐 谞注谞讜注讬诐, 讜诪讘专讱 讻"讝 砖讛讜讗 诪拽讬讬诐 注讚讬讬谉 拽讬讜诐 讛谞注谞讜注讬诐, 讻诇讜诪专 砖诪讘专讱 注诇 讙诪专 拽讬讜诐 讛诪爪讜讛 讜诇讗 注诇 诪注砖讛 讛诪爪讜讛 讘诇讘讚.
砖诐. 讘讗"讚 - 讜诪"诪 诇讗 诇讙诪专讬 讚诪讬 诇诇讜诇讘 讚讛转诐 诪讘专讱 注诇 谞讟讬诇转 诇讜诇讘 讜诪砖谞讟诇 注讘专讛 讻讘专 注讬拽专 讛诪爪讜讛 注讻"诇. 讛讚讘专讬诐 爪专讬讻讬诐 讘讬讗讜专. 讜谞专讗讛 讚专"诇 讻讬 诇讛讬讜转 诇讘讜砖 讘爪讬爪讬转 诪讛讜讜讛 注讬拽专 讛诪爪讜讛 讚讟诇讬转, 讗讘诇 讛谞注谞讜注讬诐 讗讬谞诐 注讬拽专 讛诪爪讜讛 讜专拽 讻讛讚讜专 诪爪讜讛 讛诐 讜讗讬谉 诪讘专讻讬诐 注诇 讛讚讜专 诪爪讜讛. 诇讚注讛 讝讜 讘转讜住' 讛谞注谞讜注讬诐 讗讬谞诐 讞诇拽 诪拽讬讜诐 讛诪爪讜讛 讚讜诇拽讞转诐 讗诇讗 讛诐 诪爪讜讛 讘注诇诪讗 砖诇 讗讝 讬专谞谞讜 注爪讬 讛讬注专 讜诇驻讬讻讱 讗讬谉 诪讘专讻讬诐 注诇讬讛诐. 讬讜爪讗 讚讚注讛 讝讜 讛讬讗 讘谞讬讙讜讚 诇砖讬讟讛 讚谞注谞讜注讬诐 讛诐 讞诇拽 诪注讬拽专 诪爪讜转 讚诇讜诇讘.
讜谞讬转谉 诇驻专砖 讗转 讛讛讜"讗 讘讚讘专讬 讛转讜住' 砖诇讗 讻谞"诇. 讛谞讛 讬驻诇讗 注诇 讚注讛 讝讜, 讗讬讱 诪讘专讻讬诐 注诇 拽讬讜诐 讛诪爪讜讛 - 讛诇讗 诪住转讘专 砖讗讬谉 诇讘专讱 讗诇讗 注诇 诪注砖讛 讛诪爪讜讛. 讜谞"诇 砖诪爪讬谞讜 砖讛诇讜讘砖 讻诇讗讬诐 诇讜拽讛 讻诪讛 驻注诪讬诐 注讘讜专 讻诇 讛转专讗讛 讜讛转专讗讛 讗诐 砖讜讛讛 诇讘讜砖 讘讛诐 讜讗讬谞讜 驻讜砖讟诐. 讜诇讻讗讜专讛 讬拽砖讛, 讻讬讜谉 讚诇讬讻讗 诪注砖讛 诇诪讛 讬诇拽讛 注诇 讻诇 讛转专讗讛 讜讛转专讗讛 讛专讬 诇讗讜 砖讗讬谉 讘讜 诪注砖讛 讗讬谉 诇讜拽讬谉 注诇讬讜. 讜注"讻 砖诪注砖讛 讛诇讘讬砖讛 讛专讗砖讜谉 诪爪讟专祝 诇砖讛讬讜转讬讜 砖转讞砖讘谞讛 诇讬砖 讘讛谉 诪注砖讛. 讜讬转讻谉 砖讛"讛 讘爪讬爪讬转, 砖讻"讝 砖诇讜讘砖谉 诪爪讟专祝 诇诪注砖讛 讛注讟讬驻讛 讛专讗砖讜谉 讜诪讘专讱 诪驻谞讬 砖注"讬 讛爪专讜祝 拽讬讬诪转 讞诇讜转 诪注砖讛 诪爪讜讛 诇讘专讱 注诇讬讜, 讜讚讜诪讛 诇讻讱 讘诇讜诇讘, 讜讚讞讜 讛转讜住' 住讘专讗 讝讜 讻讬 讗讬谉 讛讚讬谉 讛讛讜讗 讘讻诇讗讬诐 谞讜讛讙 讘讘专讻讜转 讛诪爪讜讜转 讚爪讬爪讬转 讜诇讜诇讘. 讘爪讬爪讬转 诪讘专讱 讛讜讗 注诇 讛拽讬讜诐 砖讛讜讗 诪注讜讟祝 讘讟诇讬转 诪爪讜讬讬爪转 讜讝讛 注讬拽专 拽讬讜诐 讛诪爪讜讛 讚诪讘专讻讬诐 注诇 拽讬讜诐 诪爪讜讛, 诪砖讗"讻 讘诇讜诇讘 砖讗讬谞讜 诪拽讬讬诐 注讬拽专 诪爪讜转 讛诇拽讬讞讛 注"讬 讛谞注谞讜注讬诐 讗诇讗 讛讚讜专 诪爪讜讛.
注讜讚 讗驻砖专 诇讜诪专 砖诇驻讬 讛转讜住' 诇讬讻讗 砖讜诐 诪爪讜讛 砖诇 诪注砖讛 注讟讬驻讛. 讘讟诇讬转 诪爪讜讬讬爪转 讛诪爪讜讛 讛讬讗 专拽 砖讬讛讗 诪注讜讟祝 讜诇讜讘砖 爪讬爪讬转, 讜讛讜讗讬诇 讜讗讬谉 讘讻诇诇 诪注砖讛 诪爪讜讛 砖诇 注讟讬驻讛, 讗讬谉 讞讬讜讘 诇讘专讱 讚讜拽讗 拽讜讚诐 讛注讟讬驻讛. 诪讗讬讚讱 讘诇讜诇讘 诪注砖讛 谞讟讬诇转讜 诪讛讜讜讛 讞讬讜讘 诪爪讜讛 讜讬砖 诇讛拽驻讬讚 诇讘专讱 拽讜讚诐 讛谞讟讬诇讛 讚讛讬讗 诪注砖讛 讛诪爪讜讛. 专讗讬讬讛 诇讻讱 诪讚注转 讛驻讜住拽讬诐 (专诪"讗 讗讜"讞 住讬' 讬"讞 住"讙) 砖诪讬 砖讛谞讬讞 转驻讬诇讬谉 讘诇讬诇讛 诪诪砖诪砖 讘讛谉 讻砖诪讙讬注 讬讜诐 讜诪讘专讱, 讗讘诇 讘讛转注讟祝 讘讟诇讬转 讘诇讬诇讛 讗讬谉 爪讜专讱 诇诪砖诪砖 讘讛 讘讬讜诐 诇讘专讱, 讜诪讗讬 砖谞讗, 讜谞专讗讛 砖讛诐 住讜讘专讬诐 砖讘转驻讬诇讬谉 诪诪砖诪砖 讻讚讬 砖转讛讗 讛讘专讻讛 注讜讘专 诇诪注砖讛 讛诪爪讜讛 砖诇 讛谞讞讛, 讗讘诇 讘爪讬爪讬转 讗讬谉 讛注讬讟讜祝 诪注砖讛 诪爪讜讛. 讛诪爪讜讛 讗讬谞讛 讗诇讗 砖讬讛讗 诇讘讜砖 讜诪注讜讟祝 讘爪讬爪讬转 讜讗"讻 讗讬谉 拽驻讬讚讗 讻诇诇 砖讬讘专讱 注讜讘专 诇注讟讬驻转 讛爪讬爪讬转 砖讗讬谉 讘讛 诪注砖讛 诪爪讜讛. (讜注讬讬谉 讘转讜住' 讬讘诪讜转 (爪:) 讚"讛 讻讜诇讛讜 讜诇注讬诇 讗讜转 讗' 讗)
讜讛谞讛 讘谞讜讙注 诇谞讜住讞 讛讘专讻讛 讻转讘 讛专诪讘"诐 (驻讬"讗 诪讛诇' 讘专讻讜转 讛诇讟"讜) 讜讝"诇: 谞讟诇 讗转 讛诇讜诇讘 诪讘专讱 注诇 谞讟讬诇转 诇讜诇讘 砖讻讬讜谉 砖讛讙讘讬讛讜 讬爪讗 讬讚讬 讞讜讘转讜 讗讘诇 讗诐 讘讬专讱 拽讜讚诐 砖讬讟讜诇 诪讘专讱 诇讬讟讜诇 诇讜诇讘 讻诪讜 诇讬砖讘 讘住讜讻讛 诪讻讗谉 讗转讛 诇诪讚 砖讛诪讘专讱 讗讞专 砖注砖讛 诪讘专讱 注诇 讛注砖讬讬讛 注讻"诇. 讜讛砖讬讙 注诇讬讜 讛专讗讘"讚, 讜讝"诇: 讛谞讛 诇讚讘专讬讜 讗诐 砖讻讞 讘注讟讬驻转 爪讬爪讬转 讗讜 讘讛谞讞转 转驻讬诇讬谉 讜诇讗 讘讬专讱 转讞诇讛 讻砖讬讝讻讜专 讜讬讘专讱 诪讘专讱 注诇 注讟讬驻转 爪讬爪讬转 讜注诇 讛谞讞转 转驻讬诇讬谉 讜讗讬谞讜 讻谉 砖讛专讬 诪爪讜转讜 讻诇 讛讬讜诐 诇驻谞讬讜 讗讘诇 谞讟讬诇转 诇讜诇讘 讻讬讜谉 砖讛讙讘讬讛讜 谞驻讟专 诪诪谞讜 讻诇 讛讬讜诐 注讻"诇. 讜讬砖 诇讛讘讬谉 讗转 讬住讜讚 驻诇讜讙转转诐. 诇讻讗讜专讛 讘讝讛 驻诇讬讙讬, 砖诇专讗讘"讚 讘转驻讬诇讬谉 讜爪讬爪讬转 诪讘专讱 讘诇诪"讚 讻讬 诪讘专讱 注诇 拽讬讜诐 讛诪爪讜讛 - 砖讛讜讗 诪注讜讟祝 讘爪讬爪讬转 讻诇 讛讬讜诐. 诪讗讬讚讱 讗诇讬讘讗 讚专诪讘"诐 诪讘专讱 讘注诇 讻讬 讛讘专讻讛 诪转讬讬讞住转 诇诪注砖讛 讛诪爪讜讛 讜诪讻讬讜谉 砖讛诪注砖讛 注讘专 诪讘专讱 讘注诇. 讗讜诇诐 诪讛专诪讘"诐 (砖诐 讛诇"讛) 诪砖诪注 砖讘转驻讬诇讬谉 讜爪讬爪讬转 诪住讻讬诐 注诐 讛专讗讘"讚 砖讗讬谞讜 诪讘专讱 注诇 讗诇讗 诇讛谞讬讞 讜诇讛转注讟祝 讘讻诇 讗讜驻谉. 讗讱 诇驻"讝 转拽砖讛 注诇 讛专诪讘"诐 拽讜砖讬转 讛专讗讘"讚 讚诪"砖 爪讬爪讬转 讜转驻讬诇讬谉 诪砖讗专 诪爪讜讜转 讛转讜专讛. 讜讬"诇 讻讬 讛讜讗 住讜讘专 砖注爪诐 诪注砖讛 讛谞讞转 讛转驻讬诇讬谉 讛专讗砖讜谉 讜诪注砖讛 注讟讬驻转 讛讟诇讬转 谞诪砖讻讬诐 注"驻 讚讬谉 讻"讝 砖讛讜讗 诇讘讜砖 讘讟诇讬转 讜转驻讬诇讬谉 讻诪讜 讘讻诇讗讬诐, 讜诪砖讜诐 讻讱 诪讘专讱 诇讛谞讬讞 讜诇讛转注讟祝 讻讬 注讚讬讬谉 谞讞砖讘 注讜讘专 诇注砖讬讬转谉 - 讘专诐 谞讟讬诇转 讛诇讜诇讘 讛专讗砖讜谞讛 驻住拽讛 注"驻 讚讬谉 讜诇驻讬讻讱 诪讘专讱 注诇 谞讟讬诇转 诇讜诇讘.
讘讙诪' - 诪讘诇讬注 诇讬讛 讚诪讬 讗转专讜讙. 讝"诇 专砖"讬: 讬诪讻讜专 诇讜诇讘 讘讬讜拽专 注讚 砖讬转谉 诇讜 讗转专讜讙 讘诪转谞讛 注讻"诇. 诇专砖"讬 讗讬谉 讛讘诇注讛 讗诇讗 注爪讛 砖讬转谉 讗转 讛讗转专讜讙 讚砖讘讬注讬转 讘诪转谞转 讞谞诐 讜诇讗 讬驻住讬讚 诪砖讜诐 讚诪讜讻专 讛诇讜诇讘 讘讬讜拽专. 讗讜诇诐 讛专诪讘"诐 讻讜转讘 (驻"讞 诪砖诪讬讟讛 讛诇讬"讗) 讜讝"诇 - 讜讗诐 诇讗 谞转谉 诇讜 诪讘诇讬注 诇讜 讚诪讬 讗转专讜讙 讘讚诪讬 诇讜诇讘 注讻"诇. 诇专诪讘"诐 讬砖 讻讗谉 讛诇讻讛 诪讞讜讚砖转 - 砖讗诐 诪讜讻专讬诐 讛讗转专讜讙 注诐 讛诇讜诇讘 讘讬讞讚 讗讬谉 讞诇讜转 讚讬谉 讚诪讬 砖讘讬注讬转 谞讜讛讙转 讻讬 讛讚诪讬诐 谞讬转谞讬诐 讘注讚 讻讜诇诐 讘讛讘诇注讛 讜诇讬讻讗 讞驻爪讗 砖诇 讚诪讬 砖讘讬注讬转; 讛诪拽讞 讗讬谞讜 诪讬讜讞讚 诇讞驻爪讗 砖诇 砖讘讬注讬转 讜诪砖讜"讛 讗讬谞讜 谞讻诇诇 讘讚讬谉 诪拽讞 砖讘讬注讬转. 讜讘讻讱 讚讜诪讛 讚讬谞讛 砖诇 砖讘讬注讬转 诇讚讬谉 砖讻专 砖讘转 砖讻砖诪讘诇讬注讬诐 讗讬谉 讞诇讜转 讗讬住讜专 讚砖讻专 砖讘转, 讜讻谉 讘讚诪讬 砖讘讬注讬转.77 讛讘诇注讛 讗诇讬讘讗 讚讛专诪讘"诐 诪讛讜讛 讛诇讻转 讛讬转专 讘讚讬谉 转驻讬住转 讚诪讬诐 讘砖讘讬注讬转, 讜讗讬谞讛 注爪讛 讟讜讘讛 讘注诇诪讗 讻专砖"讬.
砖诐. 转讜住' 讚"讛 砖讗讬谉. 讚讘专讬 专砖"讬 爪"注, 讚讗诐 讞讜砖砖讬诐 砖诪讗 诇讗 讬讘注专 注"讛 讗转 讛讚诪讬诐 讘砖讘讬注讬转, 讛讬讛 诇讜 诇讛讘讬讗 讻诪拽讜专 讗转 讛驻住讜拽 砖诇 讘注讜专, "讜讛讬转讛 砖讘转 讛讗专抓 诇讻诐 诇讗讻诇讛 讙讜' 讜诇讻诇 讛讞讬讛 讗砖专 讘讗专爪讱, 讻诇讛 诇讞讬讛 诪谉 讛砖讚讛 讻诇讛 诇讱 诪谉 讛讘讬转", 讜诇讗 讗转 讛讚专砖讛 砖诇 "诇讗讻诇讛 讜诇讗 诇住讞讜专讛", 讗砖专 诪诪谞讛 讗谞讜 诇诪讚讬诐 讗转 讛讗讬住讜专 诇住讞讜专 讘驻讬专讜转 砖诇 砖讘讬注讬转. 讜谞专讗讛 讻讬 专砖"讬 住讜讘专 砖讛驻住讜拽 砖诇 讻诇讛 诇讞讬讛 诪谉 讛砖讚讛 拽讗讬 注诇 诪爪讜转 讛讘注讜专 讚讜拽讗 讘驻讬专讜转 砖讘讬注讬转, 讗讘诇 讚讬谉 讛讘注讜专 讘讚诪讬 砖讘讬注讬转 谞诇诪讚 诪讛驻住讜拽 砖诇 "诇讗讻诇讛 讜诇讗 诇住讞讜专讛". 讘专诐 讗讻转讬 转拽砖讛 诇专砖"讬 拽讜砖讬转 讛转讜住' - 诇诪讛 讞讜砖砖 专砖"讬 诇讗讬住讜专 讛讘讬注讜专 讘诇讘讚 讜讗讬谞讜 诪注诇讛 讞砖砖 砖诪讗 讬注讘讜专 注"讛 注诇 讗讬住讜专讬诐 讗讞专讬诐.
诇驻讬讻讱 谞"诇 砖诇砖诐 讻讱 谞拽讟 专砖"讬 讛讗讬住讜专 砖诇 "诇讗讻诇讛 讜诇讗 诇住讞讜专讛" 讻讬 讗讬住讜专 讝讛 讞诇 讘注爪诐 诪注砖讛 讛诪讻讬专讛 诇注"讛. 注"讛 诇讜拽讞 讗转 讚诪讬 讛砖讘讬注讬转 讘砖注转 讛诪讻讬专讛 讘讻讜讜谞讛 诇讛爪谞讬注诐 诇讗讞专 砖讘讬注讬转 讜诇讗讞专 讝诪谉 讘注讜专诐. 讜诪砖讜诐 讻讱 讻讘专 讘砖注转 讛诪讻讬专讛 注爪诪讛 注讜讘专讬诐 讘讗讬住讜专 讛住讞讜专讛. 讗讜诇诐 讘砖讗专 讗讬住讜专讬 讛砖讘讬注讬转 讛诪讜讘讗讬诐 讘转讜住' 讗驻讬' 拽讬讬诐 讞砖砖 讘砖注转 讛诪拽讞 砖讘住讜驻讜 砖诇 讚讘专 讬注讘讜专 注诇讬讛诐 讛注诐 讛讗专抓 诪"诪 讘注转 讛诪讻讬专讛 讗讬谉 注讘讬专讛. 讗讬住讜专 讛诪拽讞 诇专砖"讬 谞讙讝专 讘砖注转讜 讚讜拽讗 讻砖讘注转 讛诪讻讬专讛 诇注"讛 讻讘专 注讜讘专 讘讗讬住讜专 讛住讞讜专讛 砖讘专爪讜谞讜 诇讛爪谞讬注 讗转 讚诪讬 讛诪拽讞 注讚 讗讞专讬 砖注转 讛讘注讜专. 讜谞专讗讛 砖讘"诇驻谞讬 注讜专" 讬砖 砖转讬 讛诇讻讜转 - 讬砖 讗讬住讜专 诇驻谞讬 注讜专 讻砖讗' 诪讻砖讬诇 讗转 讛砖谞讬 讘谞讜讙注 诇诪注砖讬讜 讛注转讬讚讬诐, 讜讗讬住讜专 诇驻谞讬 注讜专 讬讜转专 讞诪讜专 讻砖讗' 诪讻砖讬诇 讗转 讛砖谞讬 讘砖注转 诪注砖讛 讛讞讟讗. 讚诇驻谞讬 注讜专 讘谞讜讙注 诇讗讬住讜专讬诐 讘注转讬讚 讗讬住讜专 诇注爪诪讜 讛讜讗, 讘专诐 诇驻谞讬 注讜专 讘注讘讬专讛 讘砖注转讛 诪讛讜讜讛 讛砖转转驻讜转 讘注爪诐 讛讞讟讗. 诇专砖"讬 讘诇拽讬讞讛 诪注"讛 讬砖谞讜 讛讗讜驻谉 讛砖谞讬 砖诇 "诇驻谞讬 注讜专", 讻讬 注"讛 讘砖注转 讛诪讻讬专讛 注讜讘专 诪讬讚 讘讗讬住讜专 诇讗讻诇讛 讜诇讗 诇住讞讜专讛 砖讛专讬 讘砖注转 讛诪拽讞 讗讬谉 讘讚注转讜 诇拽讬讬诐 讗转 诪爪讜转 讘注讜专 讚诪讬 讛砖讘讬注讬转. 诪砖讜诐 讻讱 注爪诐 讛诪讻讬专讛 诇讜 讘砖注转讛 谞讞砖讘转 讗讬住讜专 诇驻谞讬 注讜专 讘讗讜驻谉 讛讬讜转专 讞诪讜专, 讜诪讬 砖诪讜讻专 诇注"讛 诪砖转转祝 讘注爪诐 讛讞讟讗 砖诇 注"讛. 讜讬讚讜注讛 砖讬讟转 讛专诪讘"诐 (驻"讬 诪讻诇讗讬诐 讛诇诇"讗 讜驻"讙 诪讗讘诇 讛诇"讛) 砖讛诪诇讘讬砖 讗转 讞讘讬专讜 讻诇讗讬诐 讗讜 讛诪讟诪讗 讗转 讛讻讛谉 诇讜拽讛 讻讬 讛诪诇讘讬砖 讜讛诪讟诪讗 诪砖转转驻讬诐 讘注讘讬专讛 注爪诪讛. 讜谞专讗讛 砖讚讜诪讛 诇讻讱 讛讬讗 砖讬讟转 专砖"讬 讻讗谉 讘诇驻谞讬 注讜专, 讻讬 讙诐 讛诪讜讻专 谞转拽诇 讘注爪诐 讗讬住讜专 讛砖讘讬注讬转 砖诇 注"讛. 讜讛谞讛 讻转讘讜 讛转讜住' 讚"讛 诪注讜转 砖讞讝"诇 拽谞住讜 讗转 讛诇讜拽讞 诇讞诇诇 讗转 讛讚诪讬诐 砖诇 注"讛. 讜谞专讗讛, 讚讗诇讬讘讗 讚专砖"讬 砖讛诇讜拽讞 诪砖转转祝 诪诪砖 讘讗讬住讜专 讛砖讘讬注讬转 砖诇 注"讛 讘注转 讛诪讻讬专讛 讛拽谞住 诪住转讘专, 讘专诐 诇驻讬 驻讬专讜砖 讛转讜住' 砖讛诇讜拽讞 注讜讘专 注诇 讗讬住讜专 诇驻谞讬 注讜专 讘注诇诪讗 诪砖讜诐 砖注"讛 讬注讘讜专 讘注转讬讚 讘砖讗专 讗讬住讜专讬 砖讘讬注讬转 - 拽"拽 诇诪讛 拽谞住讜 讗转 讛诇讜拽讞 诪讬讚 讘讞讬讜讘 讞诇讜诇, 讜讚讜"拽.
砖诐. 讗讬住讜专 诪住讬专转 讚诪讬 砖讘讬注讬转 诇注"讛: 砖讬讟转 讛专诪讘"诐. 讝"诇 讛专诪讘"诐 (驻"讞 诪砖诪讬讟讛 讛诇"讬) 讻砖诐 砖讗住讜专 诇注砖讜转 住讞讜专讛 讘驻讬专讜转 砖讘讬注讬转 讗讜 诇砖诪专谉 讻讱 讗住讜专 诇讬拽讞 诪注诐 讛讗专抓 诇驻讬 砖讗讬谉 诪讜住专讬谉 讚诪讬 砖讘讬注讬转 诇注"讛 讜讗驻讬诇讜 讻诇 砖讛讜讗 砖诪讗 诇讗 讬讗讻诇 讗讜转谉 讘拽讚讜砖转 砖讘讬注讬转 注讻"诇. 诪讛专诪讘"诐 谞专讗讛 砖讛讗讬住讜专 诇诪住讜专 讚诪讬 砖讘讬注讬转 诇注"讛 讗讬谞讜 诪讟注诐 诇驻谞讬 注讜专 讻驻讬专砖"讬 讜转讜住', 讗诇讗 砖讬砖 讘讻讱 讗讬住讜专 讞诇讜诇 砖诇 拽讚讜砖转 讚诪讬 砖讘讬注讬转. 讜讛专讬 讝讛 讚讜诪讛 诇讗讬住讜专讬 住讞讜专讛 讛谞讜讛讙讬诐 讘驻讬专讜转 砖讘讬注讬转 注爪诪诐 砖讗住讜专 诇讞诇诇 讗转 拽讚讜砖转 讛驻讬专讜转 讜诇讘讟诇 讗讜转诐 诪拽讬讜诐 诪爪讜转诐 讜拽讚讜砖转诐. 讛讜讗 讛讚讬谉 讻砖诪讜住专讬诐 讚诪讬 砖讘讬注讬转 诇诪讬 砖讗讬谞讜 讝讛讬专 讘砖讘讬注讬转 讜讘拽讚讜砖转讛 讬砖 讘讻讱 讗讬住讜专 砖诇 讞诇讜诇 拽讚讜砖转 讛砖讘讬注讬转 砖注诇 讛讚诪讬诐, 讜讗诇讬讘讗 讚讛专诪讘"诐 讛讜讗 讗讬住讜专 讚讗讜专讬讬转讗 诪讚讬谉 讛诇讻讜转 砖讘讬注讬转 讜诇讗 诪讟注诐 诇驻谞讬 注讜专.78
砖诐. 转讜住' 讚"讛 讜诇讬转讘 讻讜' 讜诇讗 讬讛讗 诇讜拽讟 讜讻砖诪讜讻专 讘砖讜拽 讛讜讗 讛诇讜拽讟 注爪诪讜 讗住讜专 讚诇诇拽讟 诇讗讻诇讛 讗诪专 专讞诪谞讗 讜诇讗 诇诇拽讟 诇住讞讜专讛 讚讛讬讬谞讜 诇诪讻讜专 讜讻讜'. 讚注讛 讝讜 讟注讜谞讛 讘讬讗讜专. 讜谞专讗讛, 讚住"诇 讚讗讬住讜专 讛住讞讜专讛 讚讬谉 讘诇拽讬讟转 驻讬专讜转 讛砖讘讬注讬转, 讜讚讬谉 讛讜讗 讘"讜讛砖讘讬注讬转 转砖诪讟谞讛 讜谞讟砖转讛" "讜诇讗 转拽爪专". 讬砖 诇诇拽讟 讜诇拽爪专 讗转 驻讬专讜转 讛砖讘讬注讬转 诪谉 讛转讜专讛 讚讜拽讗 诇讗讻讬诇讛 讜诇讗 诇住讞讜专讛, 讜诇拽讬讟讛 诇砖诐 住讞讜专讛 讗住讜专, 讜讛讜讗讬诇 讜注讬拽专 讛讗讬住讜专 讛讜讗 讘诇拽讬讟讛, 专拽 讗诐 讛诇讜拽讟 注爪诪讜 注讜砖讛 住讞讜专讛 讗住讜专 讚诪注砖讛 住讞讜专讛 砖诇 讗讬砖 讗讞专 讗讬谞讜 诪爪讟专祝 诇诇拽讬讟讛 砖诇讜.
砖诐. 讘讗"讚 - 讜讗驻砖专 讛拽讜谞讛 诪讞讘讬专讜 讻讚讬 诇讛专讜讬讞 讜诇诪讻讜专 讘讬讜拽专 讛讬讬谞讜 谞诪讬 住讞讜专讛 讜讻讜'. 诇讚注讛 讝讜 讬砖 讞讬诇讜诇 拽讚讜砖转 驻讬专讜转 讛砖讘讬注讬转 讻砖谞讜砖讗讬诐 讜谞讜转谞讬诐 讘讛诐 诇砖诐 讛专讜讜讞转 诪诪讜谉 讜讛讗讬住讜专 讗讬谞讜 讚讜拽讗 讘诇拽讬讟讛. 讜讬砖 诇讞拽讜专 诇驻讬 诪住拽谞转 讛转讜住' 讚讗住讜专 诇拽谞讜转 讜诇诪讻讜专 - 讛讗诐 诪讛讜讜讬诐 讗讬住讜专 讗' 讚住讞讜专讛 讘诇讘讚 讗讜"讚 讬砖 讘讻讱 砖谞讬 讗讬住讜专讬 诪讬讜讞讚讬诐: 讗' 砖诇 住讞讜专讛 讘注诇诪讗, 讜讗' 砖诇 诇拽讬讟讛 诇砖诐 住讞讜专讛.
讜讛谞讛 诪讛转讜住' 注"讝 (住讘. 讚"讛 谞诪爪讗) 砖讻转讘讜 讜讝"诇, 讗讜诪专 专讘讬谞讜 讬爪讞拽 讚讛住讞讜专讛 砖讛讬讗 讗住讜专讛 讘驻讬专讜转 砖讘讬注讬转 讛讬讬谞讜 诇拽谞讜转 讛专讘讛 讘讬讞讚 诇讛讜诇讬讱 诪诪拽讜诐 讛讝讜诇 诇诪拽讜诐 讛讬讜拽专 讻讜' 讗讘诇 讗诐 讛讜讗 诇讜拽讟 诇诪讻讜专 注诇 讬讚 诇拽谞讜转 讘讜 讚讘专 讗讻讬诇讛 讗讬谉 讚讘专 讝讜 住讞讜专讛 讜讻讜', 诪砖诪注 讗讬驻讻讗, 讚专拽 讘拽讜谞讛 讜诪讜讻专 讬砖 讗讬住讜专 住讞讜专讛 讜诇讗 讘诇讜拽讟 注"诪 诇诪讻讜专, 讚讛讘讬讗讜专 讛讜讗 讻讬 讛住讞讜专讛 诇讛专讜讬讞 讛讜讬' 住讞讜专讛 讜讛讬讬谞讜 讚讜拽讗 讗诐 拽讜谞讛 讘讝讜诇 讜诪讜讻专 讘讬讜拽专 讚讗讝 讛专讬讜讞 谞讬讻专 讜诪拽专讬' 住讞讜专讛. 讗讜诇诐 讘诇讜拽讟 讜诪讜讻专 - 讗讬谉 讛专讬讜讞 谞讬讻专 讜诪住讜讬诐 - 讚讛讗 诇拽讟 讜诇讗 拽谞讛 - 讜诇驻讬讻讱 讗讬谞讜 谞拽专讗 住讞讜专讛.
砖诐. 转讜住' 讚"讛 诪注讜转 讻讜' 驻诇讜讙转讗 讛讬讗 讘砖诪注转讗 讚爪谞讜注讬谉 讻讜' 讜诇诪讗谉 讚讗住专 拽砖讛 诪讛 诪讜注讬诇 讻讗谉, 注"讻. 爪"注, 讚讙诐 诇爪谞讜注讬谉 拽砖讛, 讚注"讻 诇讗 讗诪专讜 讛爪谞讜注讬谉 讗诇讗 砖讗讚诐 讬讻讜诇 诇讞诇诇 驻讬专讜转 砖讗讬谞诐 讘专砖讜转讜, 讘专诐 砖诇讜 讛诐, 讗讘诇 讻讗谉 诪注讜转 讛砖讘讬注讬转 讗讬谞诐 讗驻讬' 砖诇讜. 讗诪谞诐 专砖"讬 (讚"讛 讜讗诐 诪住专) 诪驻专砖 讚讗讬讬专讬 讘诪住专 诪注讜转 讛砖讘讬注讬转 诇注"讛 讘砖讙讙讛. 诇驻讬"讝 讛讬讛 讛诪拽讞 讘讟注讜转 讜讛诪注讜转 砖诇 讛讞讘专 讛谉 讗诇讗 砖谞诪爪讗讬诐 讘专砖讜转 注"讛. 讬讜爪讗 砖诪讚讜讘专 讻讗谉 讘讗讜驻谉 讘砖讜讛 讘讚讬讜拽 诇讗讜驻谉 讚砖诪注转讗 讚爪谞讜注讬诐, 讚讛讚讘专 讛讜讗 砖诇讜 讗讘诇 讗讬谞讜 讘专砖讜转讜.
砖诐. 讘讗"讚 - 讜讬"诇 讚讛讻讗 拽谞住讗 讘注诇诪讗 讛讜讗 讜讻讜'. 诇讜诇讗 转讬专讜爪诐 砖诇 讛转讜住' 讛讬讛 谞专讗讛 诇讜诪专 砖砖讘讬注讬转 砖讜谞讛 诪诪注"砖. 讘砖讘讬注讬转 讬砖 讚讬谉 转驻讬住转 讚诪讬诐 讗讘诇 讘诪注"砖 讗讬谉 讚讬谉 转驻讬住转 讚诪讬诐 - 专拽 驻讚讬讜谉. 讘驻讚讬讜谉 诪注"砖 讝拽讜拽讬诐 诇讞诇讜转 专砖讜转 讘注诇讬诐 诪砖讜诐 讚驻讚讬讜谉 讛讜讗 讞诇讜转 拽谞讬谉 讻住祝, 讚讬诇驻讬谞谉 拽谞讬谉 讻住祝 诪讜谞转谉 讛讻住祝 讜拽诐 诇讜 讚讻转讜讘 讘驻讚讬讜谉, 讜拽谞讬谉 讻住祝 爪专讬讱 讘注诇讜转, 讜诪砖讜"讛 讗讬谉 驻讚讬讜谉 砖诇 讗讚诐 讗讞专 诪讜注讬诇 砖诇讗 诪讚注转 讛讘注诇讬诐. 讘专诐 转驻讬住转 讚诪讬诐 讘砖讘讬注讬转 讬转讻谉 砖转讞讜诇 讙诐 讘诇讬 讝讻讜转 讜专砖讜转 讘注诇讬诐. 讜讻谉 诪爪讬谞讜 讘注"讝 砖讛讬讗 转讜驻住转 讚诪讬讛 讗注"驻 砖讗住讜专讛 讘讛谞讗讛 讜讗讬谉 讘注"讝 讞诇讜转 专砖讜转 砖诇 诪诪讜谉. 讛专讬 砖转驻讬住转 讚诪讬诐 讗讬谞讛 转诇讜讬讛 讘专砖讜转 讘注诇讬诐. 诇驻讬讻讱 谞讬转谉 诇讜诪专 砖讛讞讘专 讬讻讜诇 诇转驻讜住 讗转 驻讬专讜转讬讜 讘拽讚讜砖讛 讻谞讙讚 拽讚讜砖转 讚诪讬 讛砖讘讬注讬转 讛谞诪爪讗讬诐 讘讬讚 注"讛 砖讗讬谉 转驻讬住转 拽讚讜砖转 讚诪讬 砖讘讬注讬转 转诇讜讬' 讘讘注诇讬诐79 讜讘专砖讜转诐80. 讜讬讜爪讗 诪讻讱 砖讚讬谉 讝讛 讛讜讗 讚讬谉 诪讚讗讜专讬讬转讗 讜讗讬谞讜 拽谞住 讚专讘谞谉 讘诇讘讚, 讚诪讚讬谉 转驻讬住转 讚诪讬诐 讬砖 诇讞讘专 诇转驻讜住 驻讬专讜转讬讜 讘拽讚讜砖转 讚诪讬 讛砖讘讬注讬转.
72 讜讛讗 讚讻讜驻诇讬诐 诪讗谞讛 注讚 讛住讜祝 讜讗注"驻 砖讻讜驻诇讬诐 讙诐 驻住讜拽讬诐 砖诇 砖讘讞, 讻讬 诪讗谞讛 注讚 讛住讜祝 讞砖讜讘 驻专拽 砖诇诐 讘讗诪讬专转 讛讛诇诇 讻讬 讘讗谞讛 诪转讞讬诇讜转 讘拽砖讜转 讜诪讻讬讜谉 砖讛转讞讬诇讜 诇讻驻讜诇 诪讗谞讛 讙讜诪专讬诐 讻诇 讛驻专拽 注讚 住讜驻讜 讘讻驻诇.
73 讜诇驻讬"讝 爪"注 讘讚讘专讬 讛诪讞讘专 (讗讜"讞 住讬' 拽"讬 住"讜) 砖讬砖 诇住诪讜讱 转驻诇转 讛讚专讱 诇讘专讻讛 讗讞专转 讘注诇诪讗, 砖讛专讬 住讻讜"住 讬砖 讻讗谉 砖转讬 讘专讻讜转 砖讜谞讜转 诇讙诪专讬 讘注讬拽专 讞诇讜转谉 讜讗讬谉 讗' 住诪讜讻讛 诇讞讘专转讛.
74 诇讛讙讗讜谉 专讘讬 讗诇讬讛讜 驻讬讬谞砖讟讬讬谉 讝爪"诇 - 讝拽谞讜 砖诇 讛讙专"诪 驻讬讬谞砖讟讬讬谉 讝爪"诇 讜讬讘诇"讞 诪讜"专 砖诇讬讟"讗.
75 注讬讬谉 讘砖讚讬 讞诪讚 砖讛讗专讬讱 讘诪讬 砖讛讞讝讬拽 讗转 讛诇讜诇讘 讘讬讚讜 诇驻谞讬 注诇讜转 讛砖讞专 讜诇讗 讛讜爪讬讗讜 诪讬讚讬讜 注讚 讗讞专 讝诪谉 拽讬讜诐 讛诪爪讜讛 讗诐 讬讜爪讗 讬讚讬 讞讜讘转讜.
76 注讬讬谉 讘住驻专 讘讬转 讛诇讜讬 讞诇拽 讘' 住讬诪谉 讬"讚.
77 讜讗注"驻 砖讛讬转专 讛讛讘诇注讛 讘砖讘讬注讬转 诪讚讗讜专讬讬转讗 讛讜讗 讜讘砖讻专 砖讘转 讛讜讗 诪讚专讘谞谉.
78 讜讻谉 诪讚讜讬讬拽 讘专讚讘"讝 (砖诐).
79 转驻讬住转 拽讚讜砖转 讛讚诪讬诐 注诇 讛驻讬专讜转 转注砖讛 讚专讱 讞诇讜诇 诪驻谞讬 砖讗讬谉 讛讞讘专 诪转驻讬住 讗转 讛拽讚讜砖讛 讚专讱 诪拽讞. 讚讬谉 讚专讱 讛讞讬诇讜诇 讘砖讘讬注讬转 讗讬谞讜 诪讚讬谉 驻讚讬讜谉 讗诇讗 诪讚讬谉 转驻讬住转 讚诪讬诐. 注讬讬谉 诇拽诪谉 讘砖注讜专讬诐.
80 讜爪"注 诇驻讬"讝 诪讛讜 讚讬谞诐 砖诇 讚诪讬 讛砖讘讬注讬转 讘讬讚 注"讛 诇讗讞专 砖讛讞讘专 转讜驻住 讗转 拽讚讜砖转诐 注诇 驻讬专讜转讬讜, 讚讛讗 讚讬谉 讚砖讘讬注讬转 讛讜讗 砖讛驻专讬 讛砖谞讬 讬讜爪讗 诇讞讜诇讬谉 讜砖讛驻专讬 讛砖诇讬砖讬 诪转拽讚砖, 讜诇驻讬"讝 讛诪注讜转 讘讬讚 注"讛 转讛讬讬谞讛 讞讜诇讬谉 砖诇讗 诪讚注转讜 砖诇 注"讛.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 1989), 讘讗讚讬讘讜转 住驻专讬讗, 讘专讬砖讬讜谉 CC BY-NC.

